title: Valdemaras Chomičius

text: Chomičius kuului Neuvostoliiton maajoukkueeseen, joka voitti olympiakultaa Soulissa 1988, maailmanmestaruuden Kolumbiassa 1982 ja MM-hopeaa Espanjassa 1986. EM-kilpailuista Chomičius voitti Neuvostoliiton joukkueessa viisi mitalia, joukossa mestaruudet vuosilta 1979 ja 1985. Neuvostoliiton hajottua Chomičius ehti edustaa pelaajana Liettuan maajoukkuetta ja voittaa sen jäsenenä olympiapronssia Barcelonassa 1992 ja EM-hopeaa Kreikassa 1995.


title: Valdemaras Chomičius

text: Chomičius on toiminut pelaajauransa jälkeen päävalmentajana Venäjän ja Ukrainan pääsarjoissa.


title: Alvydas Pazdrazdis

text: Alvydas Pazdrazdis (s. 20. heinäkuuta 1972 Kretinga, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti.


title: Alvydas Pazdrazdis

text: Pazdrazdis kuului Liettuan maajoukkueeseen sen voittaessa olympiapronssia Barcelonassa 1992.


title: Arūnas Visockas

text: Arūnas Visockas (s. 7. joulukuuta 1965 Kaunas, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti.


title: Arūnas Visockas

text: Visockas kuului Liettuan maajoukkueeseen sen voittaessa olympiapronssia Barcelonassa 1992 ja EM-hopeaa Kreikassa 1995.


title: Kaia Wøien Nicolaisen

text: Kaia Wøien Nicolaisen (s. 23. marraskuuta 1990 Trondheim) on norjalainen uransa lopettanut ampumahiihtäjä. 170 senttimetriä pitkän ja 63 kilogrammaa painavan Nicolaisenin valmentajana toimi Arild Askestad ja hän edusti Asker-seuraa.


title: Kaia Wøien Nicolaisen

text: Nicolaisen debytoi maailmancupissa kaudella 2013–2014 Holmenkollenilla. Avauspisteensä hän saavutti joulukuussa 2014 Pokljukan pikakilpailusta ollen 29:s. Marraskuussa 2015 Nicolaisen voitti Lars Helge Birkelandin kanssa pariviestin Östersundissa. Ensimmäistä kertaa Nicolaisen sijoittui kymmenen parhaan joukkoon helmikuussa 2016 Presque Islen pikamatkalla ollen yhdeksäs. Seuraavan päivän takaa-ajossa hän saavutti toistaiseksi parhaan maailmancupsijansa oltuaan kahdeksas.


title: Kaia Wøien Nicolaisen

text: Nicolaisen on saavuttanut EM-kilpailuista pronssia sekaviestistä 2018. MM-kilpailuissa hän on ollut parhaimmillaan 21:s takaa-ajokilpailussa Hochfilzenissä 2017. Nuorten MM-kilpailuista hän sai yhden viestihopean ja nuorten EM-kilpailuista yhden henkilökohtaisen hopean.


title: Kaia Wøien Nicolaisen

text: Nicolaisen lopetti uransa amumahiihtäjänä keväällä 2018.


title: Darius Dimavičius

text: Darius Dimavičius (s. 8. huhtikuuta 1968 Kaunas, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti.


title: Darius Dimavičius

text: Dimavičius kuului Liettuan maajoukkueeseen sen voittaessa olympiapronssia Barcelonassa 1992.


title: Gintaras Krapikas

text: Gintaras Krapikas (s. 6. heinäkuuta 1961 Kretinga, Liettuan SNT, Neuvostoliitto) on liettualainen koripallovalmentaja ja kilpauransa päättänyt koripalloilija.


title: Gintaras Krapikas

text: Krapikas voitti Liettuan maajoukkueessa olympiapronssia Barcelonassa 1992 ja EM-hopeaa Kreikassa 1995.


title: Gintaras Krapikas

text: Pelaajauransa jälkeen Krapikas on työskennellyt valmentajana pääasiassa liettualaisissa seurajoukkueissa ja on johdattanut joukkueitaan Liettuan mestariksi ja cup-mestariksi. Hän on saavuttanut myös EM-mitaleita Liettuan maajoukkueen apuvalmentajana.


title: Warehouse club

text: Warehouse club () on noutotukkukaupan muoto, joka myy tukkuhintaista tavaraa tukkukokoisissa erissä yksityisille asiakkaille ja pienille ja keskisuurille yrityksille. Suuria tukkuvarastoja muistuttavat liikkeet houkuttelevat penninvenyttäjiä ja pienyritysten omistajia. Päästäkseen asiakkaaksi täytyy olla kaupan jäsenkortti ja jäsenmaksut suoritettu. Yhdysvalloissa tunnetuimpia tämänlaisia kauppoja edustaa Costco ja Sam’s Club. Tuotteet ovat useimmiten ilman merkkejä.


title: Warehouse club

text: Esimerkiksi Costco-ketjun myymälät ovat keskipinta-alaltaan 13 359 neliömetriä., mikä on noin puolitoista jalkapallokenttää.


title: Warehouse club

text: Euroopassa warehouse clubeja on ainakin kahdella yrityksellä; Costcolla ja Metro/Makro-noutotukkuketjulla. Makro-liikkeitä omistavat eri yritykset sijainnista riippuen, ja toisaalta niitä on myyty ja sulautettu toisiin yrityksiin lakkauttaen samalla tuotemerkin käyttö.


title: Mattia Casse

text: Mattia Casse (s. 19. helmikuuta 1990 Moncalieri) on italialainen alppihiihtäjä. 182 senttimetriä pitkä ja 83 kilogrammaa painava Casse edustaa GS Fiamme Oroa.


title: Mattia Casse

text: Casse debytoi maailmancupissa joulukuussa 2009 Bormiossa ollen syöksylaskun 31:s. Avauspisteensä hän saavutti maaliskuussa 2010 Garmisch-Partenkirchenistä ollen syöksylaskussa 22:s. Cassen paras sijoitus maailmancupin osakilpailussa on neljäs tila, jonka hän saavutti Beaver Creekin supersuurpujottelusta joulukuussa 2015. Hän jakoi sijan yhdessä Adrien Théaux'n kanssa.


title: Mattia Casse

text: Casse saavutti vuoden 2010 nuorten MM-kilpailuista kultaa syöksylaskusta ja pronssia super-G:stä.


title: Ainārs Podziņš

text: Ainārs Podziņš (ven. Айнарс Гинтович Подзиньш, s. 16. maaliskuuta 1992 Jūrmala, Latvia) on latvialais-venäläinen jääkiekkoilija, joka pelaa VHL-joukkue Metallurg Novokuznetskissa.


title: Ainārs Podziņš

text: Latvialaisella Podziņšilla on myös Venäjän passi ja hän on edustanut maan alle 17-vuotiaiden maajoukkuetta. Kesällä 2010 liityttyään KHL-joukkue Dinamo Riikaan, Podziņš haki itselleen takaisin Latvian kansallisuuden.


title: Hanno Pevkur

text: Hanno Pevkur (s. 2. huhtikuuta 1977 Iisaku) on virolainen Reformipuolueen poliitikko, joka on toiminut urallaan Viron sosiaali-, oikeus-, ja sisäministerinä vuosina 2009–2016. Pevkur valittiin Reformipuolueen puheenjohtajaksi tammikuussa 2017.


title: Hanno Pevkur

text: Pevkur liittyi Reformipuolueeseen vuonna 2000. Hän valmistui Tarton yliopiston oikeustieteellisestä tiedekunnasta työskennellen lakimiehenä vuoteen 2000 saakka, minkä jälkeen hän aloitti poliittisen uransa toimimalla Tallinnan Nõmmen kaupunginosan aluehallinnossa 2000–2005, ensin hallintosihteerinä, lopuksi aluejohtajana. Pevkur oli jäsenenä Tallinnan kaupunginvaltuustossa 2005–2007 ja tuli valituksi Riigikoguun kevään 2007 vaaleissa. Andrus Ansipin hallituksessa hän toimi sosiaaliministerinä 2009–2012, oikeusministerinä 2012–2014 ja tämän jälkeen Taavi Rõivasin hallituksessa sisäministerinä 2014–2016.


title: Hanno Pevkur

text: Taavi Rõivasin ilmoitettua eroavansa Reformipuolueen johdosta joulukuussa 2016 asettui Pevkur ehdokkaaksi puolueen johtoon. Reformipuolueen puoluekokouksessa tammikuussa 2017 Pevkur valittiin uudeksi puheenjohtajaksi äänin 1084–635. Äänestyksessä hänen vastaehdokkaansa oli puolueen parlamenttiryhmän puheenjohtaja ja entinen ministeri Kristen Michal.


title: Hanno Pevkur

text: Pevkurin kautta Reformipuolueen johdossa rasittivat puolueen sisäiset ristiriidat ja lopulta joulukuussa 2017 vain vajaan vuoden jälkeen hän ilmoitti luopuvansa puheenjohtajan tehtävistä. Pevkur kertoi tukevansa puolueen europarlamentaarikkoa ja varapuheenjohtajaa Kaja Kallasta uudeksi puheenjohtajaksi, ja myöhemmin Kallas tiedotti itse virallisesti asettuvansa ehdolle Reformipuolueen johtoon.


title: Hanno Pevkur

text: Pevkurin perheeseen kuuluvat vaimo ja kaksi lasta: poika ja tytär.


title: Sergėjus Jovaiša

text: Sergėjus Jovaiša (, s. 17. joulukuuta 1954 Anykščiai, Liettuan SNT, Neuvostoliitto) on liettualainen kilpauransa päättänyt koripalloilija, joka edusti maajoukkuetasolla sekä Neuvostoliittoa että Liettuaa.


title: Sergėjus Jovaiša

text: Jovaiša kuului Neuvostoliiton maajoukkueeseen, joka voitti olympiapronssia Moskovassa 1980, maailmanmestaruuden Kolumbiassa 1982 ja MM-hopeaa Filippiineillä 1978. EM-kilpailuista Jovaiša voitti Neuvostoliiton joukkueessa neljä mitalia, joukossa mestaruudet vuosilta 1981 ja 1985. Neuvostoliiton hajottua Jovaiša ehti edustaa pelaajana Liettuan maajoukkuetta ja voittaa sen jäsenenä olympiapronssia Barcelonassa 1992.


title: Rodrigo Ābols

text: Rodrigo Ābols (s. 5. tammikuuta 1996 Riika, Latvia) on latvialainen jääkiekkoilija, joka pelaa WHL-joukkue Portland Winterhawksissa.


title: Rodrigo Ābols

text: Hänen isänsä on entinen jääkiekkoilija Artis Ābols, joka toimii nykyisin päävalmentajana Lada Toljatissa.


title: Rodrigo Ābols

text: Ābols pelasi lapsena juniorikiekkoa Ruotsissa, jossa hänen isänsä tuolloin pelasi.


title: Rodrigo Ābols

text: Ābols liittyi MHL:ssä pelanneeseen Dinamo Riian juniorijoukkue HK Riikaan kaudella 2013–2014, kun joukkue oli varannut hänet numerolla 143. Hän pelasi ensimmäisen ammattilaisottelunsa KHL:ssä isänsä valmentamassa Riian joukkueessa 27. joulukuuta 2014, jolloin Riika hävisi jatkoajalla Dinamo Minskille. Tammikuussa 2015 Ābols teki ensimmäisen pisteensä, kun sai syöttöpisteen Riian voittaessa Torpedo Nižni Novgorodin. Ensimmäisen maalinsa hän teki voitetussa ottelussa Severstal Tšerepovetsia vastaan.


title: Rodrigo Ābols

text: Ābols pelasi Latvian alle 20-vuotiaiden maajoukkueessa vuoden 2013 nuorten maailmanmestaruuskilpailuissa.


title: Rodrigo Ābols

text: Aikuisten tasolla Ābols debytoi maajoukkueessa vuoden 2015 maailmanmestaruuskilpailuissa Prahassa.


title: Tomas Pačėsas

text: Tomas Pačėsas (s. 11. marraskuuta 1971 Alytus, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti.


title: Tomas Pačėsas

text: Pačėsas voitti Liettuan maajoukkueessa olympiapronssia Atlantassa 1996. Vuoden 1998 MM-kilpailuissa hän sijoittui Liettuan joukkueessa seitsemänneksi.


title: Ogiwara

text: Ogiwara on japanilainen sukunimi.


title: Vladas Garastas

text: Vladas Garastas (s. 8. helmikuuta 1932 Linkuva) on liettualainen kilpauransa päättänyt koripallovalmentaja.


title: Vladas Garastas

text: Garastas valmensi urallaan muun muassa Neuvostoliiton maajoukkueen ja Liettuan maajoukkueen arvokisamitaleille. Liettuan päävalmentajana hän johdatti joukkueen olympiapronssille Barcelonassa 1992 ja Atlantassa 1996.


title: GI-dieetti

text: GI-dieetti suosii matalan glykeemisen indeksin ruokavaliota. Päivän glykeemisen kuorman tulisi olla korkeintaan 500. Dieetissä painonpudotus perustuu veren insuliinitason mataluuteen. Insuliinitaso pidetään alhaisena syömällä matalan tai kohtalaisen glykeemisen indeksin omaavia ruoka-aineita. Korkean glykeemisen indeksin ruoka-aineet pyritään karsimaan ruokavaliosta. Proteiinit tasapainottavat verensokeria, ja niiden nauttiminen yhdessä hiilihydraattien kanssa hidastaa hiilihydraattien imeytymistä elimistössä. Rasvojen suositeltuun määrään päivässä vaikuttaa dieetin päämäärä. Jos päämääränä on pudottaa painoa tulisi rasvaa nauttia vähintään 20 grammaa päivässä, suosien tyydyttymättömiä rasvoja. Päämäärän ollessa nykyisen painon ylläpito voi rasvan saanti olla jopa 60 grammaa päivässä. Hiilihydraattien tarve on noin 200–400 grammaa päivässä.


title: Disco:wax

text: Disco:wax on tanskalainen tanssimusiikin jakeluun keskittyvä levymerkki. Yhtiön perustivat Keld Lybecker ja Morten Vilhelm vuonna 1999. Yhtiö julkaisi myös suosittua eri tyylilajien tanssimusiikkiin keskittyvää kokoelmaa nimeltä Bass Power. Yhtiö kuuluu vuodesta 2010 "Sony Music Entertainment Denmark"iin.


title: Disco:wax

text: Yhtiön tavoitteena on julkaista omien artistien lisäksi tanssimusiikin muuta kokoelmaa maailmalta pohjolassa asuville. Levymerkki edustaa elektronista tanssimusiikkia kuten Hard Dance, Hard Trance, Dance ja Electro-house. Yhtiön päämaja sijaitsee Tanskassa ja sen pääkaupungissa Kööpenhaminassa.


title: Disco:wax

text: Suurin osa disco:waxin julkaisuista ovat digitaalisia.


title: 1. līga

text: 1. līga on Latvian on jalkapallon toiseksi korkein sarjataso. Sarjassa pelaa 15 joukkuetta. Kauden päätteeksi liigan voittaja nousee Virslīgaan. Toiseksi sijoittunut karsii pääsarjan toiseksi viimeisen kanssa. Liigassa viimeiseksi sijoittunut putoaa 2. līgaan.


title: FK Liepājas Metalurgs

text: FK Liepājas Metalurgs oli latvialainen jalkapalloseura Liepājan kaupungista. Se perustettiin vuonna 1997 ja se voitti kaksi Latvian mestaruutta vuosina 2005 ja 2009. Latvian cupin se voitti kerran vuonna 2006. Seura lakkautettiin vuonna 2013 konkurssin takia. Sen toiminnot yhdistettiin uuteen FK Liepājaan.


title: Annie Wilkes

text: Annie Wilkes on kuvitteellinen hahmo Stephen Kingin romaanissa "Piina" ja siihen perustuvassa samannimisessä elokuvassa, jossa häntä esittää Kathy Bates. American Film Institute listasi hänet elokuvahistorian 17. suurimmaksi elokuvaviholliseksi sarjassa "" ja Kathy Bates voitti Parhaan naispääosan Oscar-palkinnon roolistaan Wilkesinä.


title: Annie Wilkes

text: Kirjan mukaan Annie Wilkes syntyi 1. huhtikuuta 1943 Bakersfieldissä, Kalifornian osavaltiossa. Hän valmistui sairaanhoitajaksi vuonna 1966. Työskenneltyään useita vuosia sairaaloissa eri puolella maata, hän asettui asumaan syrjäiselle paikalle Coloradossa.


title: Annie Wilkes

text: Hän pelasti auto-onnettomuudessa molemmat jalkansa menettäneen kirjailija Paul Sheldonin ja vei tämän kotiinsa toipumaan. Sheldonin ollessa yhä tajuttomana hän kertoo olevansa tämän "ykkösfani" ja hieman myöhemmin rakastavansa tätä. Lisäksi hän väittää käyneensä hotellissa, jossa Sheldon lopettaa kirjansa. Wilkes ei vaikuta haluavan viedä Sheldonia sairaalaan. Psyykkisiä häiriöitä tutkinut Sheldon epäilee Wilkesin olevan henkisesti epävakaa.


title: Annie Wilkes

text: Myöhemmin Wilkes raivostuu Sheldonille luettuaan tämän tuoreimman romaanin, jossa tämän ihailema hahmo Misery kuolee ja pakottaa Sheldonin herättämään tämän henkiin keinolla tai toisella. Selviää, ettei Wilkes ole soittanut sairaalaan lainkaan, vaan aikoo pitää Sheldonia väkisin kotonaan.


title: Annie Wilkes

text: Annie kiduttaa Sheldonia sekä henkisesti että fyysisesti ja pakottaa tämän polttamaan uuden kirjansa ainoan kopion.


title: Annie Wilkes

text: Sheldon onnistuu karkaamaan huoneestaan useita kertoja Annien ollessa poissa ja eräällä kerralla hän löytää tämän vanhan leikekirjan, josta selviää, että Annie on mielisairas sarjamurhaaja. Leikekirjan viimeisessa leikkeessä kerrotaan Sheldonin katoamisesta, joka saa tämän pelkäämään, että on itse Annien seuraava uhri.


title: Annie Wilkes

text: Sheldonin tietämättä Annie on tietoinen siitä, että tämä on paennut huoneestaan tämän ollessa poissa. Hän päättää katkaista tämän jalan kirveellä ja polttaa sitä puhalluslampulla (elokuvassa Wilkes taittaa tämän nilkat lekalla). Myöhemmin hän myös katkaisee tämän peukalon.


title: Annie Wilkes

text: Myöhemmin Annie murhaa poliisin ajamalla tämän päältä ruohonleikkurilla (elokuvassa paikallinen sheriffi löytää Sheldonin ja Annie ampuu tämän haulikolla). Sitten Wilkes sanoo, että heidän tulisi "juhlia" Sheldonin uuden kirjan onnistumista tekemällä itsemurhan, ja Sheldon väittää suostuvansa. Hän ehdottaa, että sitä ennen he joisivat lasillisen samppanjaa. Sitten hän liottaa kirjansa käsikirjoituksen kellarista löytämällään sytytysnesteellä ja se syttyy palamaan. Kun Wilkes yrittää sammuttaa tulta, Sheldon iskee tätä päähän kirjoituskoneella ja tunkee kirjan tyhjät sivut tämän suuhun. Wilkes yrittää nousta ylös, mutta liukastuu ja hänen kallonsa murtuu.


title: Annie Wilkes

text: Kun poliisit tulivat, Wilkesin ruumista ei löytynyt. Selvisi, että tämä oli yrittänyt paeta, mutta kuoli ladossa.


title: Uleåborg A.I.K

text: Uleåborg A.I.K on vuonna 2012 perustettu oululainen jääkiekkoseura. Joukkueen kotiareena on Oulunsalon jäähalli.


title: Uleåborg A.I.K

text: Joukkueen ensimmäinen kausi oli kausi 2014–2015, jolloin joukkue pelasi jääkiekon II-divisioonassa. U.A.I.K oli runkosarjassa Pohjois-lohkon viides, mutta voitti lopulta lohkon mestaruuden ja ansaitsi nousun Suomi-sarjaan kaudeksi 2015–2016. Runkosarjassa joukkueen paras pistemies oli Jaako Järvilehto (12ot, 10+21=31), pudotuspeleissä Kimmo Koskenkorva (4ot, 8+3=11) sekä Jari Löfman (6ot, 5+6=11).


title: FK Liepāja

text: Futbola klubs Liepāja on jalkapalloseura Liepājan kaupungista. Se pelaa Latvian korkeimmalla sarjatasolla Virslīgassa. Se perustettiin vuonna 2014 FK Liepājas Metalurgsin jouduttua konkurssiin. Se voitti toisella kaudellaan 2015 Latvian mestaruuden.


title: Luettelo golfin olympiamitalisteista

text: Golf on ollut olympialaisten lajivalikoimassa vuosina 1900 ja 1904, sekä uudestaan vuodesta 2016. Menestynein maa olympialaisten golfissa on Yhdysvallat.


title: Osmo Vihanto

text: Osmo Olavi Vihanto (11. helmikuuta 1909 – 2. maaliskuuta 1979) oli suomalainen kauppaneuvos ja turkulaisen Vihannon Sähkö Oy:n perustaja, toimitusjohtaja ja hallituksen puheenjohtaja. Nyt yritys on kolmannen sukupolven hallussa ja siihen kuuluu muun muassa kodinkoneiden ja valaisimien suurmyymälä Turun Satakunnantiellä.


title: Osmo Vihanto

text: Osmo Vihanto syntyi turkulaiseen kauppiasperheeseen ja kiinnostui 1930-luvulla sähköasennusten urakoinnista. Hän osti 1946 Turusta Laurenin sähkö- ja radioliikkeen, jonka nimeksi vaihdettiin Vihannon Sähkö Oy. Leskeksi jäänyttä Osmo Vihantoa auttoi liikkeenpidossa hänen teini-ikäinen poikansa Jukka (s. 1932). Osmo Vihanto avioitui 1940-luvun lopulla uudelleen, ja perheeseen syntyivät pojat Tapio (1948) ja Juha (1952). Vihanto jäi toisen kerran leskeksi 1959 ja luovutti sen jälkeen toimitusjohtajan tehtävät esikoispojalleen Jukalle.


title: Osmo Vihanto

text: Vihannon Sähkö Oy kasvoi 1950- ja 1960-lukujen mittaan Lounais-Suomen suurimmaksi ja valtakunnallisestikin merkittäväksi vähittäis- ja asennusliikkeeksi. Yhtiöllä oli 1970-luvulla asennustoiminnan ohella viisi kulutuselektroniikan ja sähköalan vähittäismyymälää, huoltopalvelut ja valomainosverstas Turun Valoputki. Turun keskustaan valmistui 1964 Vihannon Sähkön 9 000 kuutiometrin suuruinen Tukkutalo, ja yritys työllisti noin 200 henkilöä.


title: Osmo Vihanto

text: Osmo Vihanto oli mukana sähköalan ammattikoulutuksen kehittämisessä ja tuki aktiivisesti turkulaista kulttuurielämää sekä urheilu- ja nuorisotoimintaa. Turun NMKY:n yhteyteen perustettiin 1984 kauppaneuvos Osmo Vihannon rahasto stipendien jakamiseksi nuorille lahjakkaille urheilijoille.


title: Osmo Vihanto

text: Osmo Vihannolle myönnettiin kauppaneuvoksen arvo 1969.


title: Jukka Wihanto

text: Jukka Bronislaw Wihanto (27. kesäkuuta 1932 Turku – 6. kesäkuuta 2018 Turku) oli turkulaisen Wihanto-Yhtiöiden hallituksen puheenjohtaja ja toimi vuodesta 1959 isänsä Osmo Vihannon perustaman Vihannon Sähkö Oy:n toimitusjohtajana.


title: Jukka Wihanto

text: Vihannon Sähkö Oy kasvoi Jukka Wihannon toimitusjohtajakaudella Lounais-Suomen suurimmaksi ja valtakunnallisestikin merkittäväksi vähittäis- ja asennusliikkeeksi. Yhtiöllä oli 1970-luvulla asennustoiminnan ohella viisi kulutuselektroniikan ja sähköalan vähittäismyymälää, huoltopalvelut ja valomainosverstas Turun Valoputki. Turun keskustaan valmistui 1964 Vihannon Sähkön 9 000 kuutiometrin suuruinen Tukkutalo, ja yritykset työllistivät noin 200 henkilöä. Myöhemmin merkittävä osa Vihannon liiketoimintaa oli kiinteistötekniikkayritys Tekmanni Oy, joka myytiin Lemminkäiselle vuonna 2000.


title: Jukka Wihanto

text: Jukka Wihanto sai vuonna 2005 Turun kauppakorkeakoulun kunniatohtorin arvon. Hän oli myös Turun Kauppakorkeakouluseuran kunniapuheenjohtaja, Suomen Benelux-instituutin perustajajäsen ja entinen Belgian kunniakonsuli, jossa tehtävässä toimii nyt hänen poikansa Antti Wihanto. Vanhin poika Sakari johtaa Vihannon kodinkoneiden suurmyymälää Turun Satakunnantiellä.


title: Jukka Wihanto

text: Wihanto vaikutti aktiivisesti Turun kauppatorin alueen kaavoitukseen Eerikinkatu 8:n kiinteistön hallituksen puheenjohtajana. Siinä osoitteessa, Kauppiaskadun kulman vuonna 1830 rakennetussa, Charles Bassin suunnittelemassa talossa hän avasi isänsä kanssa sähköliikkeen vuonna 1947. Wihanto ajoi talon ja viereisen Cafénoirin puutalon säilyttämistä täydennysrakentamisesta huolimatta.


title: Jukka Wihanto

text: Jukka Wihanto oli perheyritystensä lisäksi mukana useiden yritysten ja järjestöjen luottamustehtävissä.


title: Jukka Wihanto

text: Jukka Wihanto pelasi 1950-luvun puolivälistä vuoteen 1963 koripallon mestaruussarjassa Turun NMKY:n ja Turun Urheiluliiton joukkueissa. Hän oli Turun NMKY:n kunniajäsen ja Turun NMKY:n urheilijoiden kunniapuheenjohtaja.


title: HMS Centurion (1844)

text: HMS Centurion oli Britannian kuninkaallisen laivaston vuonna 1844 vesillelaskettu Vanguard-luokan 80-tykkinen toisen luokan linjalaiva.


title: HMS Centurion (1844)

text: Alus tilattiin 18. maaliskuuta 1839 Pembroken telakalta. Sen köli laskettiin heinäkuussa, ja se laskettiin vesille 2. toukokuuta 1844. Alus valmistui 10. kesäkuuta, jolloin se sijoitettiin reserviin. Aluksen valmistuskustannukset olivat 57 386 puntaa.


title: HMS Centurion (1844)

text: Alukselle päätettiin asentaa Miller, Ravenhill and Companyn höyrykone, joka tuotti 1 255 ihp:tä mahdollistaen 8,5 solmun nopeuden. Muutostyö tilattiin 10. elokuuta 1854 Devonportin telakalta. Työt aloitettiin 28. syyskuuta, ja ne saatiin päätökseen 12. marraskuuta 1855. Muutostyöt maksoivat 22 425 puntaa, ja höyrykone maksoi 12 851 puntaa.


title: HMS Centurion (1844)

text: Alus otettiin palvelukseen 1. tammikuuta 1856 Välimeren laivastoon päällikkönään Woodford John Williams. Alus myytiin 19. maaliskuuta 1870 romutettavaksi William Lethbridgelle.


title: HMS Colossus (1848)

text: HMS Colossus oli Britannian kuninkaallisen laivaston vuonna 1848 vesillelaskettu Vanguard-luokan 80-tykkinen toisen luokan linjalaiva.


title: HMS Colossus (1848)

text: Alus tilattiin 18. maaliskuuta Pembroken telakalta. Sen köli laskettiin lokakuussa 1843, ja se laskettiin vesille 1. kesäkuuta 1848. Alus valmistui 3. heinäkuuta, ja se purjehti Portsmouthista reservin ankkuripaikalle, eikä sitä otettu purjealuksena palvelukseen. Aluksen valmistuskustannukset olivat 59 119 puntaa.


title: HMS Colossus (1848)

text: Amiraliteetti teki 11. tammikuuta 1854 päätöksen aluksen muuttamisesta potkuritaistelulaivaksi. Tilaus muutostöistä oli jätetty jo 9. tammikuuta Plymouthin telakalle, missä työt aloitettiin 26. tammikuuta, ja telakoimaton alus laskettiin vesille 11. kesäkuuta. Työt saatiin päätökseen 27. kesäkuuta 1855. John Penn & Sonsin valmistaman höyrykoneen asentaminen maksoi 66 209 puntaa, josta höyrykoneen osuus oli 25 031 puntaa. Höyrykone tuotti 1 458 ihp:tä, mikä mahdollisti 9,312 solmun nopeuden.


title: HMS Colossus (1848)

text: Alus otettiin palvelukseen 15. kesäkuuta 1854 Pohjois-Amerikan ja Länsi-Intian laivastoasemalle päällikkönään Robert Spencer Robinson. Alus oli vuonna 1855 Oolannin sodan aikana Itämerellä. Se poistettiin palveluksesta 2. kesäkuuta 1857. Alus varustettiin reserviin Chathamissa joulukuusta 1857 maaliskuuhun 1858 ja edelleen ensimmäisen luokan reserviin Sheernessissä toukokuussa 1859.


title: HMS Colossus (1848)

text: Alus varustettiin kesäkuun alussa 1860 meripalvelukseen Portsmouthissa, ja se otettiin 11. kesäkuuta palvelukseen Portlandin vartiolaivana päällikkönään Francis Scott. Alus oli vartiolaivana kesäkuuhun 1864 asti. Aluksen päälliköksi tuli 1. huhtikuuta 1861 George Edward Patey, 6. toukokuuta 1862 Swynfen Thomas Carnegie ja 13. huhtikuuta 1863 Edward Codd. Aluksen miehistö siirrettiin 1. heinäkuuta 1864 HMS "Frederick Williamille", ja alus myytiin maaliskuussa 1867 Charltoniin Castle & Beechille romutettavaksi.


title: HMS Lion (1847)

text: HMS Lion oli Britannian kuninkaallisen laivaston vuonna 1847 vesillelaskettu Vanguard-luokan 80-tykkinen toisen luokan linjalaiva.


title: HMS Lion (1847)

text: Alus tilattiin 12. maaliskuuta 1840 Pembroken telakalta ja sen köli laskettiin heinäkuussa 1840. Alus laskettiin vesille 29. heinäkuuta 1847 ja se valmistui 26. syyskuuta. Alus siirrettiin Plymouthista reserviin, jonne se saapui 28. syyskuuta. Aluksen valmistuskustannukset olivat 59 113 puntaa sisältäen takiloinnin ja varustamisen.


title: HMS Lion (1847)

text: Alukselle tilattiin 20. elokuuta 1856 muutostyö potkuritaistelulaivaksi Devonportin telakalta. Työt aloitettiin 1. helmikuuta 1858, ja ne saatiin päätökseen 17. toukokuuta 1859, jolloin alus palautettiin reserviin. Muutostyöt maksoivat 24 200 puntaa, ja alukselle asennettiin John Penn & Sonsin valmistama höyrykone, joka tuotti 1 665 hevosvoimaa mahdollistaen 10,337 solmun nopeuden.


title: HMS Lion (1847)

text: Alus otettiin palvelukseen 7. syyskuuta 1864 Greenockin vartiolaivana päällikkönään Arthur Farquhar. Aluksen päälliköksi tuli 28. elokuuta 1865 John Montagu Hayes. Alus siirrettiin lokakuussa 1867 Londonderryyn ja sitten takaisin Greenockiin. Se poistettiin palveluksesta 8. syyskuuta 1868.


title: HMS Lion (1847)

text: Alus palautettiin palvelukseen 1. lokakuuta 1868 Devonportin vastaanottoalukena päällikkönään John Napier, ja se poistettiin palveluksesta 1. marraskuuta 1869. Alus siirrettiin vuonna 1871 koululaivaksi Devonportiin, ja se oli vuosia ankkuroituna Torpointiin. Shotleyn koulutuskeskuksen valmistuessa alus myytiin romutettavaksi 11. heinäkuuta 1905 Portsmouthissa.


title: Robertlandy Simon

text: Robertlandy Simón Aties (s. 11. kesäkuuta 1987) on kuubalainen lentopalloilija. Simon on Kuuban lentopallomaajoukkueen entinen. Hän on 206 senttimetriä pitkä ja painaa 111 kilogrammaa. Simon oli mukana voittamassa Kuuballe MM-hopeaa vuoden 2010 MM-kisoissa.


title: HMS Mars (1848)

text: HMS Mars oli Britannian kuninkaallisen laivaston vuonna 1848 vesillelaskettu Vanguard-luokan 80-tykkinen toisen luokan linjalaiva.


title: HMS Mars (1848)

text: Alus tilattiin 18. maaliskuuta 1839 Chathamin telakalta. Sen köli laskettiin joulukuussa 1839, ja se laskettiin vesille 1. heinäkuuta 1848. Alus valmistui 30. elokuuta, jolloin se sijoitettiin reserviin. Aluksen valmistuskustannukset olivat 57 826 puntaa, ja niihin sisältyi takilointi ja varustaminen.


title: HMS Mars (1848)

text: Amiraliteetti määräsi 10. elokuuta 1854 aluksen muutettavaksi potkuritaistelulaivaksi. Muutostyö tilattiin vielä samana päivänä Chathamin telakalta. Työt aloitettiin 7. maaliskuuta 1855, ja ne saatiin päätökseen 23. marraskuuta. Alus oli varustettu 20. kesäkuuta 1856 Chathamissa. Sen varustamista reserviin täydennettiin kesäkuusta lokakuuhun 1858 Sheernessissä ja edelleen meripalvelukseen heinäkuusta syyskuuhun 1859. Muutostyöt Chathamissa maksoivat 17 875 puntaa, minkä lisäksi Sheernessille maksettiin Maudslay, Sons & Fieldin höyrykoneesta 25 830 puntaa. Meripalvelukseen varustaminen maksoi 16 548 puntaa. Alukselle asennettu höyrykonetta ei koskaan testattu virallisesti.


title: HMS Mars (1848)

text: Alus otettiin palvelukseen 20. kesäkuuta 1859 Kanaalin laivastoon päällikkönään James Newburgh Strange. Lokakuussa 1860 alus siirrettiin Välimerelle, ja se poistettiin 7. helmikuuta 1863 palveluksesta Sheernessissä. Alus lainattiin Woodhaveniin koululaivaksi, ja se ankkuroitiin 13. toukokuuta 1869 Tayjoelle, missä se oli koululaivana vuoteen 1921. Alus myytiin 10. kesäkuuta 1929 romutettavaksi Sheffieldiin Thomas Wardille.


title: HMS Meeanee (1848)

text: HMS Meanee oli Britannian kuninkaallisen laivaston vuonna 1848 vesillelaskettu Vanguard-luokan 80-tykkinen toisen luokan linjalaiva.


title: HMS Meeanee (1848)

text: Alus tilattiin 12. maaliskuuta 1839 Itä-Intian komppanian Bombayn telakalta nimellä "HMS Madras" ja sen köli laskettiin huhtikuussa 1842. Alus laskettiin vesille 11. marraskuuta 1848 ja se valmistui 4. huhtikuuta 1849. Aluksen valmistuskustannukset olivat 87 878 puntaa. Kommodori Edward Augustus Inglefield siirsi aluksen Brittein saarille ja se saapui 1. elokuuta Chathamiin, missä se makasi ankkurissa reserviin sijoitettuna.


title: HMS Meeanee (1848)

text: Alukselle päätettiin asentaa John Penn & Sonsin valmistama höyrykone, joka tuotti 1 456 hevosvoimaa mahdollistaen 9,701 solmun nopeuden. Muutostyö tilattiin 20. elokuuta 1856 Chathamin telakalta. Tilaus siirrettiin 26. marraskuuta Sheernessiin, missä työt aloitettiin 6. joulukuuta. Alus valmistui 31. lokakuuta 1857, ja varustaminen saatiin päätökseen syyskuussa 1858. Muutostyöt maksoivat 20 119 puntaa.


title: HMS Meeanee (1848)

text: Alus otettiin palvelukseen 18. marraskuuta 1862 Välimeren laivastoon päällikkönään George Wodehouse. Se poistettiin palveluksesta 1. maaliskuuta 1866 Sheernessissä. Alus lainattiin sotaministeriölle 5. maaliskuuta 1867 sairaalalaivaksi Hongkongiin. Alus otettiin palvelukseen hinattaessa Hongkongiin 30. maaliskuuta - 28. lokakuuta 1868. Alus myytiin romutettavaksi vuonna 1906.


title: HMS Formidable (1825)

text: HMS Formidable oli Britannian kuninkaallisen laivaston vuonna 1825 vesillelaskettu Canopus-luokan 84-tykkinen toisen luokan linjalaiva.


title: HMS Formidable (1825)

text: Alus tilattiin 8. toukokuuta 1815 Chathamin telakalta, jossa vastaavana rakennusmestarina oli George Parkin. Sen köli laskettiin lokakuussa 1819, ja se laskettiin vesille 19. toukokuuta 1825. Alus valmistui 5. elokuuta 1825, jolloin se sijoitettiin reserviin. Aluksen valmistuskustannukset olivat 64 342 puntaa.


title: HMS Formidable (1825)

text: Alus otettiin palvelukseen 23. elokuuta 1841 päällikkönään Edward Thomas Troubridge, ja aluksen varustaminen Välimerellä palvelemista varten saatiin päätökseen 23. marraskuuta. Alus lähti 14. joulukuuta Välimerelle päällikkönään Charles Sullivan.


title: HMS Formidable (1825)

text: Alus siirrettiin vuonna 1869 koululaivaksi National Nautical Schooliin Portisheadiin. Se myytiin vuonna 1906.


title: Formidable (1751)

text: Formidable oli Ranskan laivaston vuonna 1751 vesillelaskettu 80-tykkinen linjalaiva.


title: Formidable (1751)

text: Jacques-Luc Coulombin suunnittelema alus tilattiin Brestin laivastontelakalta. Sen köli laskettiin 1749 ja alus laskettiin vesille kesäkuussa 1751. Se valmistui 1752.


title: Formidable (1751)

text: Alus osallistui 20. marraskuuta 1759 Quiberoninlahden taisteluun De Saint André du Vergén lippulaivana. "HMS Resolution" valtasi aluksen. Vallattu alus tarkistettiin 14.-16. toukokuuta 1760 Plymouthissa ja se lunastettiin 27. kesäkuuta kuninkaalliselle laivastolle Amiraliteetin 19. kesäkuuta tekemän päätöksen mukaisesti 9 644 punnalla 14 shillingillä ja 6 pennyllä. Amiraliteetti maksoi aluksen rungosta neljä puntaa kaksitoista shillinkiä tonnia kohden, 138 puntaa 10 shillinkiä keulakuvasta ja 292 puntaa 14 shillinkiä ja kuusi pennyä kolmesta ankkurista. Alus kastettiin ja se liitettiin virallisesti laivastoon 22. heinäkuuta 1760. Alus varustettiin 28. lokakuuta 1760 - 12. marraskuuta 1761 Plymouthissa, mihin käytettiin lähes 2 000 puntaa.


title: Formidable (1751)

text: Alusta ei koskaan otettu palvelukseen eikä sitä siten koskaan valmisteltu meripalvelukseen tai täysin varustettu. Aluksella järjestettiin katselmus 1. marraskuuta 1767 ja se romutettiin Amiraliteetin 10. marraskuuta tekemän päätöksen mukaisesti. Romutus saatiin päätökseen 24. tammikuuta 1768.


title: Simona Krupeckaitė

text: Simona Krupeckaitė (s. 13. joulukuuta 1982 Utena) on liettualainen ratapyöräilyn maailman- ja Euroopan-mestari. Hän on pituudeltaan 170 cm.


title: Simona Krupeckaitė

text: Krupeckaitė voitti 500 metrin aika-ajon maailmanmestaruuden Pruszkówissa 2009 maailmanennätysajalla 33,296. Hän voitti keirinin maailmanmestaruuden Ballerupissa 2010. MM-hopeaa hän on saavuttanut 500 metrin aika-ajossa 2008 ja 2010 sekä eräajossa 2008, 2011 ja 2012. MM-pronssia hän sai 500 metrin aika-ajossa 2004, eräajossa 2009 ja 2010, joukkuesprintissä 2009 ja 2010 sekä keirinissä 2018.


title: Simona Krupeckaitė

text: Krupeckaitė voitti 2012 Euroopan-mestaruuden sekä keirinissä että Gintarė Gaivenytėn parina joukkuesprintissä. EM-hopeaa hän sai keirinissä 2010 sekä EM-pronssia eräajossa 2010 ja 2012. Hän saavutti kultaa eräajossa sekä pronssia keirinissä ja joukkuesprintissä 2016. Keirinin EM-hopeaa h'n sai 2017.


title: Simona Krupeckaitė

text: Krupeckaitė sijoittui 2004 Ateenan olympialaisissa 500 metrin aika-ajossa neljänneksi ja eräajossa seitsemänneksi. Pekingissä 2008 hän oli eräajossa kahdeksas. Lontoon olympialaisissa 2012 hän sijoittui eräajossa viidenneksi ja keirinissä seitsemänneksi.


title: Simona Krupeckaitė

text: Krupeckaitė teki 200 metrin lentävän lähdön maailmanennätyksen 10,793 Moskovassa 29. toukokuuta 2010. Ennätyksen rikkoi Anna Meares 2012.


title: Simona Krupeckaitė

text: Krupeckaitė voitti maailmancupin kilpailut 500 metrin aika-ajossa, eräajossa ja keirinissä Calissa 2008 ja Pekingissä 2009. Keirinin hän voitti myös Calissa 2011, Lontoossa 2012 ja Hongkongissa 2016.


title: Simona Krupeckaitė

text: Krupeckaitė valittiin Liettuan vuoden urheilijaksi 2009 ja 2010.


title: HMS Asia (1824)

text: HMS Asia oli Britannian kuninkaallisen laivaston vuonna 1824 vesillelaskettu Canopus-luokan 84-tykkinen toisen luokan linjalaiva.


title: HMS Asia (1824)

text: Alus tilattiin 6. ja 22. huhtikuuta 1819 Brittiläisen Itä-Intian kauppakomppanian Bombayn telakalta. Sen köli laskettiin tammikuussa 1822, ja se laskettiin vesille 19. tammikuuta 1824. Se valmistui tammikuussa 1827 Portsmouthissa. Aluksen valmistuskustannukset olivat 78 541 puntaa, ja lisäksi sen varustaminen Portsmouthissa maksoi 34 162 puntaa.


title: HMS Asia (1824)

text: Alus otettiin palvelukseen 18. maaliskuuta 1824 Bombayssa päällikkönään Mark John Currie, joka purjehti aluksella Bombaysta Portsmouthiin. Alus saapui 10. elokuuta määränpäähänsä, jossa se sijoitettiin reserviin.


title: HMS Asia (1824)

text: Alus palautettiin palvelukseen 6. lokakuuta 1826 Välimeren laivastoon vara-amiraali Sir Edward Codringtonin lippulaivana päällikkönään Edward Curzon. Alus oli 20. lokakuuta 1827 Navarinon taistelussa, jossa se menetti 19 miestä kaatuneina ja 57 haavoittuneina.


title: HMS Asia (1824)

text: Alus siirrettiin vuonna 1858 vartiolaivaksi, ja se myytiin vuonna 1908.


title: HMS Asia (1811)

text: "HMS Asia" oli Britannian kuninkaallisen laivaston vuonna 1811 vesillelaskettu Armada-luokan 74-tykkinen kolmannen luokan linjalaiva.


title: HMS Asia (1811)

text: Alus tilattiin 13. heinäkuuta 1807 Josiah & Thomas Brindleyltä Frindsburystä. Sen köli laskettiin helmikuussa 1808 ja alus laskettiin vesille 2. joulukuuta 1811. Se valmistui 9. toukokuuta 1812 Chathamissa. Sen valmistuskustannukset olivat 56 722 puntaa, minkä lisäksi varustaminen maksoi 36 347 puntaa.


title: HMS Asia (1811)

text: Alus oli heinäkuussa 1814 Chesapeakenlahden suulla. Alus kuljetti merijalkaväen 3. pataljoonan patterin Bermudalta Chesapeakeen. Fort Henryn pommituksessa alus oli ankkuroituna Baltimoren edustalle yhdessä "HMS Seahorsen", "HMS Severnin" ja "HMS Surprisen" kanssa. Alus oli vuoden 1915 alussa osa amiraali Alexander Cochranen New Orleansin edustalla purjehtinutta laivastoa. Eräässä hyökkäyksessä New Orleansiin alukselta nousi maihin 107 merijalkaväen sotilasta.


title: HMS Asia (1811)

text: Vuonna 1828 alus muutettiin 50-tykkiseksi ja se romutettiin 1865.


title: Sakari Mäkinen

text: Sakari Mäkinen (s. 19. tammikuuta 1995) on suomalainen toisen polven lentopalloilija. Mäkinen pelasi belgialaisseura Lindemans Aalstin riveissä kaudella 2017–2018. Mäkinen debytoi kotimaisessa lentopalloliigassa kaudella 2012–2013 kasvattajaseuransa Vammalan Lentopallon riveissä. VaLePan. Hän ehti voittamaan Vammalan Lentopallossa yhden mestaruuden ja kaksi pronssia, kunnes hän siirtyi Iskuun vuonna 2015. Iskussa Mäkinen nousi lentopalloliigan kuumimpiin suomalaisnimiin.


title: Sakari Mäkinen

text: Sastamalalainen Mäkinen kuului juniorivuosinaan ikäluokkansa nuorten lentopallomaajoukkueeseen, jonka riveissä hän pelasi vuonna 2013 sekä EM-kisat että MM-kisat. Hän toimi myös 1995-syntyneiden ikäluokan maajoukkuekapteenina. Hänet valittiin vuoden 2018 miesten MM-kisajoukkueeseen ja ennen MM-kisoja hän on pelannut 16 maaottelua.


title: Sakari Mäkinen

text: Sakari Mäkisen isä on legendaarinen maajoukkuepassari Arto Mäkinen.


title: Sakari Mäkinen

text: Mäkinen on Vammalan Lentopallon kasvatti, jonka riveissä hän myös pelasi kaikki juniorivuotensa. Toisin kuin ikäluokkansa muut huippulentopalloilijat, Mäkinen ei suorittanut Lentopalloliiton valmennuskeskuksen ja Kuortaneen urheilulukion alaisuudessa lukiota vaan kävi Vammalan lukion Sastamalassa. Hän kuului silti ikäluokkansa maajoukkueryhmään.


title: Sakari Mäkinen

text: Miesten lentopalloliigassa toisen polven lentopalloilija teki debyyttinsä 22.9.2012 Saimaa Volley-VaLePa-ottelussa. Avauskaudella hänen peliaikansa VaLePassa jäi pääasiassa vähäiseksi. Mäkistä käytettiin ennen kaikkea syöttövaihdoissa kauden aikana. Mäkisen debyyttikausi päättyi VaLePan riveissä SM-pronssiin. Hän ei tosin esiintynyt pronssiotteluissa, koska samanaikaisesti Mäkinen oli 1995-syntyneiden nuorten maajoukkueen mukana Suomen joukkueen kapteenina alle 19-vuotiaiden EM-kisoissa. Suomi sivusi kisoissa juniorilentopallomaajoukkueiden parasta arvokisasijoitusta koskaan ollen neljäs. Suomen siihen asti paras sijoitus sen sijaan nuorten EM-kisoista oli ollut seitsemäs sija.. Suomi hävisi pronssiottelussa niukasti erin 2-3 Belgialle. Viimeksi 1990-luvun alussa Suomen poikien lentopallomaajoukkue oli yltänyt arvokisoissa, tuolloin MM-kisoissa 4 parhaan joukkoon. Suomi lunasti EM-menestyksellään paikan myös lajin MM-kisoihin Meksikoon, jossa Mäkinen oli jälleen maajoukkueen kapteeni. Suomi oli Meksikon MM-kisoissa 11.


title: Sakari Mäkinen

text: Mäkinen jatkoi uraansa VaLePassa myös seuraavat kaudet voittaen liigakauden 2013–2014 päätteeksi Suomen mestaruuden ja kaudella 2015-16 pronssia sekä Suomen Cupin hopean. Mäkisen rooli VaLePassa kasvoi kausi kaudelta, mutta avausseitsikkoon hän ei vakiinnuttanut paikkaansa. VaLePan riveissä Mäkinen pelasi myös lentopallon eurocup-otteluissa.


title: Sakari Mäkinen

text: Kaudeksi 2015-16 Mäkinen teki sopimuksen VaLePan paikallisvastustaja Rantaperkiön Iskun kanssa. Mäkinen syy vaihtaa seuraa oli ennen kaikkea halu saada enemmän vastuuta. Yleispelaajana läpi uransa pelannut Mäkinen valittiin marraskuussa 2015 Mestaruusliigan kuukauden tähdistökenttään toiseksi yleispelaajaksi. Valinta oli erittäin vahvasti Iskussa alkukauden pelanneelle Mäkiselle uran ensimmäinen. Kaiken kaikkiaan Mäkinen pelasi upean kauden Iskussa. Kauden aikana liki 500 (487) pistettä iskenyt Mäkinen oli lentopalloliigan pistepörssissä kolmas.


title: Sakari Mäkinen

text: Kaudella 2016-2017 Mäkinen oli runkosarjan pistepörssin nelonen Pielaveden Sammon Andrus Raadikin, Perungan Poikien Fredric Gustavssonin ja Hurrikaanin Mikko Oivasen jälkeen. Iskun paidassa vastuuta saanut Mäkinen kuului kevään 2017 siirtomarkkinoiden kuumimpiin suomalaisnimiin. Useiden liigaseurojen metsästämä Sakari Mäkinen teki lopulta sopimuksen belgialaisseuran Lindemans Aalstin kanssa kaudeksi 2017–2018.  Lennikin nimellä paremmin tunnettava belgialaisseura sijoittui Belgian liigassa menneellä kaudella pronssimitaleille.


title: Devops

text:
DevOps on toimintamalli sähköisten palvelujen tuotantoon: malli pyrkii automatisoimaan ohjelmistokehitykseen, testaamiseen ja ylläpitoon liittyvät IT-palvelutoiminnot.
Ohjelmistokehityksessä käytetään ketterän kehityksen menetelmiä ja jatkuvan integraation () sekä jatkuvan toimituksen () menetelmiä.


title: Devops

text: Devops-menetelmällä päivitys tuotantoon ja laadunvarmistus ovat pitkälle automatisoituja. Nimeke on peräisin Agile ja Lean -konseptien soveltamisesta ohjelmistotuotannosta operatiiviseen toimintaan kuten palvelun tarjontaan. Kuvapalvelu Flickr päivittää ohjelmistoa tuotantoon kymmenen kertaa päivässä.


title: Mercedes-Benz E-sarja (W124)

text: Mercedes-Benz W124 on Mercedes-Benz E-sarjan kolmannen sukupolven malli, jota valmistettiin vuosina 1984–1997. Se korvasi edeltäneen W123-mallin ja seuraajaksi tuli W210. Ajo-ominaisuuksiltaan uusi E-sarjalainen oli hyvä, mutta sisätilat olivat pienehköt luokassaan. Hinnat nousivat edeltäjään verrattuna noin neljänneksellä. Korvaavan W210-mallin tultua markkinoille kesällä 1995 jäi farmari mallistoon vielä vuodeksi, coupé vuoden 1996 loppuun ja cabriolet aina kesään 1997 saakka. W124-korisen coupén ja cabrioletin korvasi CLK (W208), sillä W210-sarjaan ei kyseisiä korimalleja tullut. Lyhennetylle W124-mallin alustalle perustui SL-sarja (R129).


title: Mercedes-Benz E-sarja (W124)

text: Suuren suosion saavuttanut Mercedes-Benz W123 sai seuraajakseen uuden W124-mallin vuodenvaihteessa 1984–1985. Korin muotoilu muistutti suuresti muutamaa vuotta aikaisemmin esiteltyä pienempää 190-mallia. Edeltäjään verrattuna auto oli kaventunut neljä senttiä. Ilmanvastuskerroin 0,29 oli luokan toiseksi alhaisin. Paremmaksi ylsi ainoastaan Renault 25. Ajo-ominaisuuksia haluttiin parantaa yhdistämällä jämäkät kaasuiskunvaimentimet ja pehmeähköt jouset. Poikkeuksellinen ja erikoinen ratkaisu oli tuulilasinpyyhin, joita oli vain yksi kappale.


title: Mercedes-Benz E-sarja (W124)

text: Moottorivalikoiman uutuutena olivat kuusisylinteriset 260 E (166 hv) ja 300 E (188 hv) sekä dieselit 200 D (72 hv), 250 D (90 hv) ja 300 D (109 hv). Dieselmoottorit olivat kehittyneet merkittävästi aikaisimpiin verrattuina. Ne olivat hiljaisia ja nopeakäyntisiä. W124-mallin myötä Mercedes-Benz toi Saksassa ensimmäisten valmistajien joukossa markkinoille katalysaattorilla varustettuja bensiinimoottoreita.


title: Mercedes-Benz E-sarja (W124)

text: Syksyllä 1985 esiteltiin farmarimalli 200 T-300 TD Turbo. Tavaratilan koko oli kasvanut edellismalliin verrattuna 10 prosentilla.


title: Mercedes-Benz E-sarja (W124)

text: Alkuvuodesta 1987 mallisarjaan tulivat coupé-mallit 230 CE ja 300 CE. Vaikka coupé ulkoisesti muistuttikin suuresti sedania, niille yhteisiä korinosia olivat itse asiassa vain keula ja takavalot. Akseliväli oli sedania 8,5 senttiä lyhyempi.


title: Mercedes-Benz E-sarja (W124)

text: Syksyllä 1987 moottorivalikoimaa täydennettiin turbodieseleillä 250 D Turbo (126 hv) ja 300 D Turbo (145 hv). Turbodieselit tunnisti oikean etukulman ritilästä, josta turboahdin otti jäähdytysilmansa. Samaan aikaan esiteltiin nelivetoiset 4-Matic-mallit. Normaalisti voima välitetään takapyörille, mutta vaikeissa olosuhteissa nelivetojärjestelmä voi jakaa vetovoimaa suhteessa 50/50.


title: Mercedes-Benz E-sarja (W124)

text: Syksyllä 1989 W124 sai muiden Mercedes-Benz-mallien tavoin kylkiinsä korin väriin sävytetyt muovipaneelit. CE-malleissa ne kuitenkin olivat olleet alusta alkaen. Sisätiloissa tehtiin parannuksia istuimiin ja uusittiin verhoilu. Uusia mallivaihtoehtoja olivat 300 E 24 sekä vastaavat TE ja CE. Niissä oli sama 24-venttiilinen moottori kuin 300 SL 24:ssä, mutta hieman kevyemmin viritettynä. Tehoa oli 220 hevosvoimaa. Suunnilleen samoihin aikoihin vakiovarusteisiin lisättiin ABS-jarrut.


title: Mercedes-Benz E-sarja (W124)

text: Vuoden 1990 uutuuksia olivat huippumallit 400 E ja 500 E. Näistä jälkimmäinen erottui ulkonäöltään jonkin verran perusmalleista ja sen suunnittelussa oli avustanut Porsche. Moottori oli 500 SL:n 326-hevosvoimainen 32-venttiilinen. 400 E:n moottori oli 4,2-litrainen 279-hevosvoimainen. Vuonna 1991 tulivat markkinoille avomallit.


title: Mercedes-Benz E-sarja (W124)

text:
Syksyllä 1992 aikaisemmat bensiinimoottorit korvautuivat uusilla neliventtiilisillä. Uudet malliversiot olivat 200 E (136 hv), 220 E (150 hv), 280 E (180 hv) ja 320 E (220 hv). Vakiovarustusta täydennettiin muun muassa kuljettajan turvatyynyllä ja sähköpeileillä.
Kesällä 1993 C-sarjan esittelyn yhteydessä mallista alettiin ensimmäisen kerran käyttää nimeä E-sarja. Myös ulkonäköön tehtiin uudistuksia, muun muassa tähti oli nyt kiinnitetty konepeltiin maskin reunuksen sijasta. 2,5- ja 3,0-litraisiin dieselmoottoreihin tuli neliventtilikannet, ja tehot nousivat 113 ja 136 hevosvoimaan.


title: Luettelo Suomen linnoista ja linnoituksista

text: Tämä on epätäydellinen luettelo Suomen linnoista ja linnoituksista aikajärjestyksessä, jotka on rakennettu ennen 1900-lukua. Luettelo Suomen muinaislinnoista löytyy täältä ja luovutetun Karjalan muinaislinnoista täältä.


title: HMS Thunderer (1831)

text: HMS Thunderer oli Britannian kuninkaallisen laivaston vuonna 1831 vesillelaskettu Canopus-luokan 84-tykkinen toisen luokan linjalaiva.


title: HMS Thunderer (1831)

text: Alus tilattiin 23. tammikuuta 1817 Woolwichin telakalta. Sen köli laskettiin huhtikuussa 1823, ja se laskettiin vesille 22. syyskuuta 1831. Alus valmistui 8. maaliskuuta 1833, jolloin se sijoitettiin reserviin. Alus varustettiin meripalvelukseen Sheernessissä 24. tammikuuta 1834.


title: HMS Thunderer (1831)

text: Alus osallistui Syyrian retkeen vuonna 1840, jolloin se oli Sidonin taistelussa. Alus suojattiin panssarilevyin vuonna 1863 testattaessa uusia panssariammuksia.


title: HMS Thunderer (1831)

text: Alus siirrettiin vielä samana vuonna maalilaivaksi Portsmouthiin. Se nimettiin vuonna 1869 HMS "Cometiksi" ja edelleen vuonna 1870 HMS "Nettleksi". Alus myytiin joulukuussa 1901 Messrs. King & Companylle Garstoniin romutettavaksi.


title: Anitta Ruotsalainen

text: Anitta Inga-Maj Ruotsalainen (s. 1961) on porvoolainen taidemaalari ja kuvataiteilija. Ruotsalainen työskentelee Suomen taiteilijaseuran Ateljeesäätiön ateljeessa Helsingissä. Hänellä on ollut työhuone myös Porvoon Taidetehtaassa. Kaaru Hellberg kuvaa Uusimaa lehdessä Ruotsalaisen ajatuksia ja työskentelyä kertomalla Ruotsalaisen olevan tyytyväinen uusiin tiloihin, koska ne ovat tilavan rauhalliset, mutta samaanaikaan työskentely on mahdollista myös työyhteisössä, joka on taiteilijan työskentelylle tärkeää sosiaalisuuden ja vuorovaikutteisen työskentelyn takia.


title: Anitta Ruotsalainen

text: Ruotsalainen muutti Helsingistä Porvooseen 12-vuotiaana. Hän kiinnostui kuvataiteesta keskikoulun kuvaamataidonopettajan Kaija-Riitta Iivosen avulla ja kävi lukiovuosinaan tämän kursseilla Porvoon kansalaisopistossa. Ylioppilaaksi päästyään Ruotsalainen opiskeli Vapaassa taidekoulussa Helsingissä. Hänen ensimmäinen yksityisnäyttelynsä oli 1991 galleria Johan S:ssä Porvoossa. Borgåbladetissa Gustaf Widen luonnehti Anitta Ruotsalaisen värimaalausta pakkomielteisenä, joka selvästikin antaa lupauksen maalauksen voimasta. Vuosina 1994–1997 Ruotsalainen opiskeli Lahden taideinstituutissa ja suoritti kuvataiteilijan ammattikorkeakoulututkinnon.


title: Anitta Ruotsalainen

text: Vuonna 2004 Ruotsalainen suoritti Kuvataideakatemiassa kuvataiteen maisterin tutkinnon. Jatko-opintoja Ruotsalainen on tehnyt Turun taideakatemiassa suorittamalla julkisen taiteen erikoistumisopinnot. Ruotsalainen opiskelee 2015 luonto- ja ympäristöalan opintoja osana taiteellista työskentelyään.


title: Anitta Ruotsalainen

text: Ruotsalainen on toiminut aktiivisesti paikallisissa taiteilijaseuroissa ja yhdistyksissä sekä valtakunnallisessa taiteilijajärjestön hallitustehtävissä. Ruotsalainen valittiin kaudeksi 1995-1996 Lahden Taiteilijaseuran puheenjohtajaksi. Taina Salakka-Kontunen kirjoittaa Etelä-Suomen Sanomissa, miten Ruotsalainen korostaa aktiivisuutta ja nostaa ahkeruuden yhdeksi peruselementiksi taiteilijoiden työskentelyssä. Kirjoituksessa tulee esille myös Ruotsalaisen korostama keskustelujen avoimuus. Porvoon Taideyhdistyksen puheenjohtajaksi Ruotsalainen valittiin kaudelle 2004-2005. Taideyhdistyksen puheenjohtajakautena Ruotsalainen otti useasti kantaa taiteilijoiden toimeentulosta ja taiteen määrärahoista. Ruotsalainen toimi Taidemaalariliiton hallitusjäsenenä 2010-2013. Ruotsalainen edusti Taidemaalariliittoa Suomen Taiteilijaseuran hallituksessa 2012-2013. Ruotsalainen toimi myös Taidemaalariliiton varapuheenjohtajana 2011-2013. Muita edustustehtäviä ovat olleet Taiteilijaseuran Edustajisto 2006-2008, 2010-2013 ja Taidemaalariliiton jäsenvalintalautakunta 2002-2003, Lahden Taiteilijaseuran näyttelytoimikunta 1995-1996, Kirkkopalvelujen kuvataidelainaamo Secco 2006-2008, jossa Ruotsalainen toimi teosasiantuntijana. Pitkän hallitustyön Ruotsalainen teki Porvoon Taidetehtaan Säätiön hallituksessa vuosina 2004-2012. Vuodesta 2013 lähtien Ruotsalainen on toiminut Suomen Taideakatemian Säätiön hallituksessa ja Taiteilijakoti Lallukan Säätiön hallituksessa.


title: Anitta Ruotsalainen

text: Ruotsalainen maalaa pääasiallisesti öljyväreillä kankaalle, mutta käyttää myös muita materiaaleja kuvan luonteen niin vaatiessa. Pessi Rautio luonnehtii Ruotsalaista Helsingin Sanomissa täysveriseksi maalariksi, jonka teoksissa maalin oleminen saa pääroolin. Ruotsalainen on pitänyt useita yksityisnäyttelyitä muun muassa Helsingissä ja Lahdessa. Ruotsalaisen tuotantoa on myös ollut esillä lukuisissa ryhmä- ja yhteisnäyttelyissä niin kotimaassa kuin ulkomailla. Ruotsalaisen teoksia on hankittu muun muassa Kauniaisten Työväen Akatemian, Orimattilan seudun kansanterveystyön kuntayhtymän, Orimattilan, Porvoon ja Lahden kaupunkien, Wihuri-säätiön ja Suomen valtion taidekokoelmiin. Ruotsalainen on sijoittunut myös taidekilpailuissa: ensimmäinen sijoitus Porvoon Keskuskoulun ruokasalin seinäkilpailussa teoksella Ratsastamassa ritarilinnan puistossa -maalaussarja ja kunniamaininta Porvoon sairaalan teoskilpailussa 2008 . Ruotsalaisen julkisia teoksia on myös Ainon ja Wäinön talkootanssi -seinäreliefiteos Turun Hirvensalossa Vason rakennuttamassa rivitalon päädyssä.


title: Anitta Ruotsalainen

text: Ruotsalaisen harrastuksiin on kuulunut ikonimaalaus, josta on muodostunut myös ajoittain osa työtä. Ruotsalaisen ikoneita on ollut esillä näyttelyissä ja Ruotsalainen on ohjannut myös ikonimaalauspiiriä.


title: Anitta Ruotsalainen

text: Ruotsalainen on mukana Plankko taiteilijaryhmässä, jonka jäsenet toteuttavat itsenäisesti ja yhdessä erilaista näyttelytoimintaa.


title: Anitta Ruotsalainen

text: Ruotsalainen on toteuttanut useita näyttelyitä yhdessä kuvataiteilija Leena Illukan kanssa ja tehnyt yhteistyötä kuvataiteilija Paula Salmelan kanssa.


title: Rocksmith

text: Rocksmith on Ubisoftin kehittämä ja julkaisema musiikkipeli. Peli on julkaistu vuonna PlayStation 3:lle ja Xbox 360:lle sekä Windowsille vuonna .


title: Rocksmith

text: Musiikkipelinä se voidaan lukea soittopelien luokkaan. "Rocksmith" poikkeaa monista muista soittopeleistä, koska vuorovaikutus pelin kanssa tapahtuu sähkökitaran tai bassokitaran kautta. Soittimen ääni siirretään haluttuun järjestelmään peliä varten suunnitellun kaapelin kautta, joka sopii yleisimpiin sähkökitaran ja -basson liittimiin. Myös akustisen soittimen voi liittää peliin.


title: Rocksmith

text: Pelaaja soittaa intrumenttia "Rocksmithin" audiovisuaalisen pelinäkymän kautta. Tavoitteena on onnistua toisintamaan kuultu kitara- tai bassoraita. Peli mukautuu soittajan taidon mukaan, joko lisäämällä vaikeustasoa tai helpottamalla sitä. Pelaaja saa etenemisensä myötä auki lisää sisältöä. Nämä voivat olla uusia pelitiloja ja ominaisuuksia tai uusia areenoita ja soittimia.


title: Rocksmith

text: Kappaleet perustuvat pääosin suosittuihin rock-musiikin piiriin kuuluviin kappaleisiin. Itse pelissä on yli 50 kappaletta. Lisäksi peliin on tuotettu paljon ladattavaa sisältöä. DLC:nä voidaan ostaa yksittäisiä kappaleita sekä tietyn yhtyeen kappaleiden kokoelmia. Pelille on julkaistu jatko-osa "Rocksmith 2014".


title: Rocksmith

text: Peli voidaan liittää myös hyötypelien ryhmään koska pelissä opetetaan kitaran soittoa, mutta pelissä on myös ongelmansa.


title: Formulakeidas

text: Formulakeidas on vuosina 1994–2004 Espoon Juvanmalmilla sijainnut sisämikroautorata. Vuonna 2003 Formulakeitaan kellariin rakennettiin rauniokaupunki-teemainen värikuularata, Paintball Basement. Toimintaa harjoittaneen Indoor Karting Franchising Oy Ltd konkurssin 19.2.2004 myötä radat lopettivat toimintansa.


title: Toby Leonard Moore

text: Toby Leonard Moore (s. 21. huhtikuuta 1981 Sydney) on australialainen näyttelijä, joka tunnetaan erityisesti rooleistaan Victorina elokuvassa "John Wick", James Wesleynä televisiosarjassa "Daredevil" ja Bryan Connertyna sarjassa "Billions".


title: Toby Leonard Moore

text: Moore on suorittanut kandidaatin tutkinnon japanin kielestä ja näyttelemisestä Sydneyn National Institute of Dramatic Artissa. Mooren kansainvälinen läpimurto tapahtui "" -televisiosarjan myötä.


title: Vondie Curtis-Hall

text: Vondie Curtis-Hall (s. 30. syyskuuta 1956 Detroit, Michigan) on yhdysvaltalainen näyttelijä, käsikirjoittaja sekä televisio- ja elokuvaohjaaja. Hänet tunnetaan parhaiten näyttelijänä televisiosarjoissa "Chicagon lääkärit" ja "Daredevil".


title: Hydratsobentseeni

text: Hydratsobentseeni eli 1,2-difenyylihydratsiini (CHN) on hydratsiineihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa väriaineiden ja lääkkeiden valmistamiseen.


title: Hydratsobentseeni

text: Huoneenlämpötilassa hydratsobentseeni on valkoista tai kellertävää kiteistä ainetta. Se on veteen ja bentseeniin niukkaliukoista, mutta liukenee paremmin etanoliin. Yhdiste hapettuu helposti atsobentseeniksi. Hydratsobentseeni on myrkyllistä maksalle ja se on hyvin todennäköisesti karsinogeeninen yhdiste.


title: Hydratsobentseeni

text: Kuumennettaessa hydratsobentseeniä se reagoi toisiintumisreaktioihin kuuluvalla bentsidiinitoisiintumisella. Reaktiossa muodostuu pääasiassa bentsidiiniä, mutta lisäksi muodostuu muun muassa o- ja p-semidiiniä sekä difenyliiniä.


title: Hydratsobentseeni

text: Hydratsobentseeniä valmistetaan pelkistämällä nitrobentseeniä sinkillä emäksisissä olosuhteissa. Pelkistimenä voidaan käyttää myös rautaa tai pelkistys voidaan suorittaa elektrolyyttisesti.


title: Hydratsobentseeni

text: Hydratsobentseeniä käytetään pääasiassa bentsidiinin valmistamiseen. Lisäksi siitä voidaan valmistaa eräitä lääkkeitä kuten fenyylibutatsonia ja sulfiinipyratsonia.


title: Masquerade (suomalainen yhtye)

text: Masquerade on suomalainen post-punk -yhtye. Se perustettiin loppuvuonna 2012. Heillä on ollut tv-esiintymisiä esimerkiksi kanavilla Yle Teema ja MTV3. Yhtye on kiertänyt laajasti Euroopassa, Yhdysvalloissa, Japanissa ja Meksikossa.


title: Masquerade (suomalainen yhtye)

text: Kesäkuussa 2017 yhtye esiintyi Wave Gotik Treffenissä, yhdillä maailman suurimmista goottirock-festivaaleista.


Ohjaskelkkailun maailmanmestaruuskilpailut 2015 järjestettiin 14.–15. helmikuuta 2015 Siguldassa Latviassa. MM-kilpailut olivat järjestyksessään 45. ohjaskelkkailun maailmanmestaruuskilpailut. Aiemmin ohjaskelkkailun MM-kilpailut oli järjestetty Siguldassa vuonna 2003.


title: Ohjaskelkkailun maailmanmestaruuskilpailut 2015

text:
Päivämäärä: 15. helmikuuta
Kilpailussa laskettiin kaksi laskua, joiden yhteenlaskettu aika ratkaisi sijoitukset.Päivämäärä: 14. helmikuuta
Kilpailussa laskettiin kaksi laskua, joiden yhteenlaskettu aika ratkaisi sijoitukset.Päivämäärä: 14. helmikuuta
Kilpailussa laskettiin kaksi laskua, joiden yhteenlaskettu aika ratkaisi sijoitukset.Päivämäärä: 15. helmikuuta
Kilpailussa laskivat nais-, mies- ja parikelkkailijat yhden laskun viestikilpailuna.


title: Franz Rill

text: Franz Rill (s. 1. joulukuuta 1987 Oshawa) on saksalainen raskaansarjan nyrkkeilijä. Ammattilaisena hän on voittanut kaikki käymänsä yksitoista ottelua, niistä seitsemän tyrmäyksellä.


title: Franz Rill

text: 19. joulukuuta 2015, Rill kamppaili Robert Heleniusta vastaan vapaasta raskaansarjan EM-tittelistä. 12-eräinen ottelu päättyi Heleniuksen pistevoittoon.


title: Saint Cecilia

text: Saint Cecilia on yhdysvaltalaisen rock-yhtye Foo Fightersin vuonna 2015 julkaistu EP-levy. Se julkaistiin ladattavaksi ilmaiseksi 23. marraskuuta 2015.


title: Saint Cecilia

text: Kaikki kappaleet säv. ja san. Dave Grohl, ellei toisin mainita.


title: Undertale

text: Undertale on Toby Foxin kehittämä indie-roolipeli. Peli on julkaistu Windowsille ja OS X:lle syyskuussa 2015, Linuxille vuonna 2016 ja PlayStation Vitalle ja PlayStation 4:lle vuonna 2017 sekä Nintendo Switchille vuoden 2018 syksyllä.


title: Undertale

text: Pelin kehittäjä Toby Fox käsikirjoitti ja ohjelmoi pelin sekä sävelsi sen musiikin itse. Pelin grafiikka on toteutettu 8-bittisen aikakauden hengessä.


title: Undertale

text: Peli sai kiittävän vastaanoton kriitikoilta. Erityisesti sen käsikirjoitusta ja hahmoja kehuttiin. Arvostelijat pitivät taistelupelimekaniikasta, nokkelasta huumorista sekä viittauksista vanhempiin roolipeleihin. Peli on saanut vaikutteita erityisesti "EarthBoundista" (1994). Pelin ääniraita on myös niittänyt kiitosta kriitikoilta.


title: Undertale

text: Peli sisältää paljon mysteereitä.


title: Undertale

text: "Undertalessa" pelaaja ohjaa ihmislasta alamaailmassa (). Aluetta asuttavat ”hirviöt”, jotka karkotettiin maan alle ihmiskunnan kanssa käydyn sodan seurauksena. Hirviöitä on lukuisia erilaisia, ja pelaajan täytyy toimia heidän kanssaan vuorovaikutuksessa päästääkseen takaisin maan pinnalle. Pelaaja voi päättää, tappaako hirviöt vai säästääkö ne. Päätökset vaikuttavat pelin kulkuun, erityisesti dialogiin ja pelin loppuun. Peli myös valitsee jokaisen pelikerran alussa luvun nollasta sataan, joka päättää muutamia asioita pelin aikana, jotka eivät vaikuta pelin loppuun.


title: Crowfoot

text: Crowfoot eli siksikan kielellä Isapo-Muxika (1830 – 25. huhtikuuta 1890) oli mustajalka-intiaanien päällikkö. Hänestä tuli soturi jo 13-vuotiaana, mutta päällikkönä hän toimi enimmäkseen rauhan ylläpitämiseksi eri intiaaniheimojen ja valkoisten välillä. Hän kieltäytyi osallistumasta métis-intiaanien kapinaan Kanadan hallitusta vastaan vuonna 1885. Crowfoot pelasti vuonna 1866 katolisen papin, joka oli vaarassa cree-intiaanien hyökkäyksen takia.


title: Costco

text: Costco on yhdysvaltalainen noutotukkumyymäläketju, niin sanottu warehouse club, joka on suunnattu sekä tukku- että vähittäisasiakkaille. Vuonna 1983 perustetun yrityksen pääkohderyhmiä ovat pienet ja keskisuuret yritykset ja suuret lapsiperheet, ja asiointi Costcon varastomyymälässä vaatii jäsenyyden. Vuonna 2013 Costco oli Yhdysvaltojen kolmanneksi suurin vähittäiskauppaketju Wal-Martin ja Krogerin jälkeen 74,7 miljardin dollarin liikevaihdollaan. Maailmalaajuinen liikevaihto oli 105,1 miljardia dollaria. Costco toimii Yhdysvaltojen lisäksi (87 toimipistettä) Kanadassa (90), Meksikossa (38), Britanniassa (27), Taiwanissa (11), Etelä-Koreassa (12), Japanissa (23), Australiassa (8), Espanjassa (2 toimipistettä v. 2015), Ranskassa ja Islannissa.


title: Costco

text: Kuluttajille sallitun noutotukun idean kehitti kalifornialainen Sol Price poikansa Robertin kanssa. Isä Sol oli vuonna 1954 perustanut liittovaltion virkailijoille tarkoitetun halpamyymäläketjun FedMartin, jonka hän jätti 1970-luvun puolivälissä. Isä ja poika avasivat vuonna 1976 ensimmäisen "warehouse clubin" Howard Hughesin vanhoihin lentokonehangaareihin San Diegossa. Ensimmäinen voitollinen vuosi oli 1979, ja vuonna 1980 neljä myymälää Kaliforniassa ja Arizonassa käsittävä yritys listautui pörssiin.


title: Costco

text: Jeff Brotman ja Jim Sinegal avasivat ensimmäisen Costco-varastomyymälän Seattleen vuonna 1983. Sinegal oli aiemmin työskennellyt sekä FedMartissa että Price Clubissa. Kahta vuotta myöhemmin Costco Warehouse Corporation listautui NASDAQ-pörssiin. Vuonna 1991 Costco järjesti osakeannin ja sai 200 miljoonaa dollaria uutta pääomaa laajentuakseen ja maksaakseen velkojaan. Vuonna 1993 Costco fuusioitui The Price Companyn kanssa, ja muodostui Price/Costco Inc. Vuonna 1997 muista fuusiossa tulleista toimialoista muodostettiin Price Enterprises, Inc., ja varastomyymäläyrityksen nimeksi tuli Costco Companies Inc. Vuonna 1998 Costco laajeni Yhdysvalloista Kanadaan, Britanniaan, Etelä-Koreaan ja Japaniin, ja seuraavana vuonna yhtiön organisaatiojärjestelyjen myötä nimeksi tuli Costco Wholesale Corporation.


title: Costco

text: Costco tarjoaa asiakkailleen kolmenlaista vuosimaksullista jäsenyyttä. "Business"-jäsenyys on tarkoitettu yrittäjille heidän ammatti- ja kotitaloushankintoihinsa, kun taas "Gold Star" -jäsenyys on avoin yksityistalouksille. Kolmas jäsenyystapa "Executive" maksaa kaksi kertaa muita jäsenyyksiä enemmän (110 dollaria vuonna 2015) ja tarjoaa mahdollisuuden hankkia tavaroiden ohella edullisesti myös vakuutuksia, eläkesäästöohjelmia, autoja, asunto- ja kulutusluottoja, henkilösuojapalveluja, henkilökohtaisten šekkien painatusta ja erilaisia pienyritysten tarvitsemia palveluja. "Executive"-jäsenet saavat myös 2 prosentin vuosipalautukset ostoksistaan.


title: Costco

text: Costco-ketjun myymälät ovat keskipinta-alaltaan 13 360 neliömetriä, mikä on noin puolitoista jalkapallokenttää. Costco ja muut "warehouse clubit" pyrkivät kustannusten karsimiseen kaikessa mahdollisessa: varastomyymälät sijaitsevat teollisuusalueiden isoissa halleissa, henkilökuntaa on minimimäärä, sähköä säästetään muun muassa kattoikkunoiden avulla, tavarat ovat noutovarastossa kuljetuslavoilla eikä mitään pakkaus- tai kuljetuspalveluja tarjota. Elintarvikkeet ovat saatavilla isoissa tukku- tai suurtalouspakkauksissa, ja mainontaa käytetään vain uuden myymälän avauksen yhteydessä.


title: Costco

text: Costcon oma merkki elintarvikkeissa on Kirkland Signature. Useimmissa Costco-varastomyymälöissä on myös pikaruokaravintola. Jäsenille myydään myös valmismatkoja nimellä Costco Travel.


title: 612-marssi

text: 612-marssi on 612.fi-yhdistyksen Suomen itsenäisyyspäivänä Helsingissä järjestämä soihtukulkue, joka lähtee Töölöntorilta ja päättyy Hietaniemen hautausmaan sankarihaudoille. Tapahtuma ja soihtukulkue ovat yhdistyksen mukaan poliittisesti sitoutumattomia, eikä yhdistys edusta mitään poliittista kantaa. Sen mukaan kulkueella sekä seppeleen ja kynttilöiden laskulla sankarihaudoille on tarkoitus kunnioittaa menneiden sukupolvien työtä ja uhrauksia.


title: 612-marssi

text: Suomen Sisu on välittänyt tietoa tapahtumasta. Järjestelyissä on ollut mukana kirjailija Timo Hännikäinen, joka on myös tapahtuman verkkosivuston haltija. Suojelupoliisi luonnehti vuoden 2015 vuosiraportissaan marssin järjestäjiä ”maahanmuuttovastaisiksi” ja ”äärioikeistolaisiksi”.


title: 612-marssi

text: "Kansan Uutisten" mukaan vuoden 2014 marssin järjestysmiehinä toimi lukuisista väkivaltarikoksista tuomittuja Suomen vastarintaliike -uusnatsijärjestön jäseniä. Järjestö oli myös mainostanut tapahtumaa omilla verkkosivuillaan sekä sosiaalisessa mediassa. 612-marssia oli lisäksi mainostettu useilla muilla äärioikeistolaisilla sivustoilla.


title: 612-marssi

text: Suomen Vastarintaliikkeen entisen johtajan Esa Henrik Holapan mukaan Suomen Vastarintaliike oli aloitteellinen marssin järjestämisessä. Marssi oli osa järjestön tavoitetta yhdistää äärioikeistolaiset, nationalistiset ja rasistiset ryhmittymät. Marssi ei kuitenkaan ollut virallisesti järjestön järjestämä, koska ei haluttu karkottaa mahdollisia osallistujia.


title: 612-marssi

text: Kulkueeseen osallistui noin 200 henkilöä.


title: 612-marssi

text: Kulkueeseen osallistui noin 400 henkilöä. Poliisin mukaan mielenosoitukset ja kulkueet sujuivat rauhallisesti, mutta 612-kulkuetta vastaan iskeneet anarkistit aiheuttivat häiriötä. Yleisjohtajana toiminut apulaispoliisipäällikkö Ilkka Koskimäen mukaan Vapaus pelissä -anarkistiryhmä pyrki kontaktiin 612-kulkueen kanssa, minkä poliisi esti. Toisessa tilanteessa väkijoukko oli tulossa poliisin päälle, ja toisessa tilanteessa poliisia heitettiin kivillä. Yhteenotto kärjistyi kuitenkin niin pitkälle, että poliisin oli käytettävä paineilma-asetta. Poliisi otti kiinni illan mittaan kaikkiaan yli 130 henkilöä.


title: 612-marssi

text: Poliisi arvioi kulkueen osallistujamäärän 2 000 henkilöksi. Poliisin mukaan marssi sujui rauhanomaisesti. Kulkue lauloi "Maamme"-laulun sekä kohotti kolminkertaisen Eläköön!-huudon. YLEn mukaan kulkueen reitillä oli yli kymmenen vastamielenosoittajaa. Savon sanomat kirjoitti, että poliisi otti kiinni viisi kulkuetta häirinnyttä henkilöä.


title: 612-marssi

text: Marssin jälkeisenä päivänä paljastui, että hautausmaa oli jäänyt sotkuiseksi. Hautausmaalle jäi runsaasti soihtuja ja rauhanturvaajien muistomerkin maljassa oli ollut nuotio. 612-yhdistyksen mukaan osanottajia oli ohjeistettu kaksi erillistä kertaa palauttamaan soihdut sovittuun sammutuspisteeseen, mutta osa oli toiminut toisin. Yksi järjestäjistä, Jarno Alander kirjoitti Sarastus-verkkolehteen, että epäilee ulkopuolisten, mahdollisesti Antifan, käyneen sotkemassa hautausmaata kulkueen osanottajien siivottua soihdut ja muut roskat ensin roska-astioihin.


title: 612-marssi

text: Kulkueen aikana Helsingin poliisi arvioi, että siinä oli reilusti yli 1 000 osallistujaa, mutta myöhemmin se täsmensi arviotaan noin 2 800 henkilöön. Soihtumarssin puuhamiehiin kuuluva kirjailija Timo Hännikäinen arvoi "Sarastus"-verkkolehdessä osallistujien määräksi jopa 3 500. Hänen mukaansa tilaisuuteen oli varattuna 2 200 soihtua, jotka loppuivat kesken. Antifasistinen "Varis"-verkosto sen sijaan kyseenalaisti poliisin ilmoittaman osallistujamäärän. Verkoston mukaan sen julkaisemalta videolta on laskettavissa vain 1 200–1 500 osallistujaa.


title: 612-marssi

text: Poliisi otti itsenäisyyspäivän marssien yhteydessä kiinni kymmenen henkeä, joista suurin osa 612:n häiritsijöitä. Heistä kaksi oli heitellyt marssijoita kananmunilla. Ennen mielenosoituksen alkua poliisi otti ennaltaehkäisevästi kiinni keski-ikäisen miehen. Hänen epäiltiin yrittävän häiritä kulkuetta. Sama mies oli edellisenä itsenäisyyspäivänä pahoinpidellyt 612-marssille osallistuneen ruotsalaisen, joka oli myös yksi uusnatsijärjestö Pohjoismaisen Vastarintaliikkeen johtohahmoista. Poliisi kertoi, että keski-ikäinen mies oli otettu kiinni hänen sosiaalisessa mediassa kirjoittamiensa viestien vuoksi.


title: 612-marssi

text: Hautausmaan työntekijät ja kulkueen järjestäjät olivat käyneet pitkällistä kirjeenvaihtoa hautausmaan säännöistä etukäteen, eikä roskaamista ilmennyt, kuten vuoden 2016 kulkueen jälkeen.


title: 612-marssi

text: Kulkueen jälkeen järjestettiin itsenäisyyspäivän konsertti Vantaalla Bar Rock Bearissa. Kulkueen osanottajille oli järjestetty myös linja-autokuljetus Helsingistä Vantaalle. Paikalla esiintyivät Vapaudenristi, neo-folk-artisti Pyhä kuolema sekä Sankar'hauta. Vapaudenristi-yhtye on aiemmin esiintynyt muun muassa Jesse Torniaisen hyväksi järjestetyssä tukikonsertissa.


title: 612-marssi

text: Varhain aamulla 4. joulukuuta Bar Rock Bearin omistajan kolme autoa tuhoutui hänen kotipihallaan tapahtuneessa tulipalossa, joka oli alkanut yhden auton moottoritilasta. "Helsingin Sanomien" mukaan paloilla näyttäisi olevan yhteys itsenäisyyspäivän konserttiin. Poliisi tutkii tapausta vahingontekona ja toteaa, että autot on sytytetty tahallisesti. Itsenäisyyspäivän iltana Yleisradio uutisoi, että "Takku.net"-sivustolla julkaistussa nimettömässä viestissä oli ilmoittauduttu tuhopolton tekijöiksi, mutta poliisi ei pystynyt ottamaan kantaa sen luotettavuuteen. Myös omistaja syytti palosta vasemmistoanarkisteja, ja ilmoitti, ettei konsertteja peruta, vaikka kertoi, että häntä on uhkailtu myös muuten. MTV Uutisten haastattelussa hän kertoi, että aikaisemmin ravintolan WC-tilojen viemärit on tukittu vahingontekotarkoituksessa sementillä. Samassa haastattelusa hän jatkoi, että ravintolassa soitetaan kaikenlaista musiikkia eri genreistä. Useat ravintolat ovat lopettaneet äärioikeistolaisista yhteyksistä tunnettujen yhtyeiden konserttien järjestämisen, koska se herättää pahennusta. Myös poliisi on tietoinen itsenäisyyspäivän konsertin ohjelmasta. Poliisi kertoi itsenäisyyspäivänä olevansa tietoinen, että uusnatsien vastustajat olivat olleet kiinnostuineita konsertista ja poliisi oli tehnyt heistä myös havaintoja.


title: 612-marssi

text: Töölöntorilla oli samaan aikaan määrä järjestää "Suomen 100-vee synttärit" -lastentapahtuma, joka oli saanut torin käyttöön luvan torin vuokraamisesta vastaavalta Helsingin Tukkutorilta. Itsenäisyyspäivää edeltävänä perjantaina Tukkutori määräsi kuitenkin tapahtuman siirrettäväksi pois Töölöntorilta mielenosoitusten aiheuttaman turvallisuusriskin vuoksi. Poliisin mukaan vastamielenosoittajat olisivat voineet vaarantaa turvallisuuden Töölöntorilla. Muun muassa Yleisradio epäili lastentapahtuman järjestämisen tapahtuvan vain 612-kulkueen häiritsemiseksi, mutta tapahtuman järjestäjät kiistivät väitteet. Itsenäisyyspäivän jälkeen Heikki Eskola julkaisi blogissaan pääjärjestäjä Aleksi Pahkalan suljettuun Facebook-ryhmään marraskuussa lähettämän viestin, josta selviää, että Pahkala oli tietoinen soihtukulkueesta ennen järjestämispäätöstä, ja syy tapahtuman järjestämiselle oli pyrkimys 612-kulkueen järjestämisen estäminen tai haittaminen. Pahkala on aiemmin järjestänyt rasisminvastaiset tapahtumat ”Meillä on unelma” vuonna 2015 ja ”Peli poikki!” vuonna 2016. Itsenäisyyspäivää seuranneena viikonloppuna Pahkala kertoi joutuneensa "maalituksen kohteeksi" ja saaneensa jopa uhkailuja. Uhkaukset hän kertoi toimittaneena poliisille. HJK:n toimitusjohtaja Aki Riihilahti tarjosi lastentapahtuman käyttöön Töölön jalkapallostadionia, jonne se päätettiin lopulta siirtää.


title: 612-marssi

text: Feministisen puolueen puheenjohtaja, Helsingin kaupunginvaltuutettu Katju Aro pyysi selvittämään lastentapahtuman siirtämistä koskevan päätöksen laillisuutta. Poliisihallitus alkaa selvittämään siirtoa ja sitä koskevaa päätöstä.


title: 612-marssi

text: "Helsinki ilman natseja" -nimellä järjestettyyn vastamielenosoitukseen osallistui poliisin mukaan hieman yli 1 000 osallistujaa, järjestäjien oman ilmoituksen mukaan noin 3 000 henkeä. Marssin järjestivät Helsingin vasemmistonuoret ja A-ryhmä. Järjestäjät vaativat mielenosoituksessa muun muassa "rajoja auki". Osa vastamielenosoittajista kantoi mukaan Antifan tunnuksia, kuten lippuja. Myös vastamielenosoitukseen järjestettiin yhteisiä linja-autokuljetuksia, esimerkiksi Kuopiosta. Vastamielenosoitus pysäytti aika ajoin raitiovaunuliikenteen.


title: 612-marssi

text: Eräs vastamielenosoituksen ohjelmanumeroista oli Kai Sadinmaan ja Katri Tapolan järjestämä "Tule jalkapuuhun – minä häpeän Suomea" -performanssi. Siihen osallistujat kantoivat koko mielenosoituksen ajan muassaan jalkapuuta. Vastamielenosoittajilla oli mahdollisuus istuutua jalkapuuhun ja otattaa itsestään valokuva kyltin kanssa, johon oli lupa kirjoittaa asioita, joita istuja Suomessa häpeää. Näitä aiheita olivat muun muassa rasismin lisääntyminen, tolkun ihmiset sekä yhteiskunnan epätasa-arvo. Marssin päätteeksi esiintyivät Julma H. ja Pastori Leksi.


title: 612-marssi

text: Mielenosoituksessa oli Pohjoismaisen vastarintaliikkeen NTV-kanavalle kuvaava mies, joka esiintyi ruotsalaisena toimittajana. Journalistiliitto piti tapausta ”hurjana”, mutta toimittajana toimimiseen eikä mielenosoituksissa haastattelemiseen tarvita lupaa. Uusnatsit myös kaatoivat maahan ja pahoinpitelivät lyömällä vastaantulleen henkilön siirtyessään Vastarintaliikkeen tapahtumasta 612-soihtumarssiin. Helsingin poliisin rikoskomisario Hannu Kortelaisen mukaan tilannetta edelsi provokaatio, jota ilman pahoinpitelyä ei olisi tapahtunut. Pahoinpidellyllä miehellä oli ollut Good Night White Pride -paita, jota hän oli esitellyt kulkueelle. Poliisi ei ottanut ketään kiinni.


title: Artur London

text: Artur Gerard London (1. helmikuuta 1915 Ostrava, Määri, Itävalta-Unkari (nyk. Tšekissä) – 8. marraskuuta 1986 Pariisi, Ranska) oli tšekkoslovakialainen kommunistipoliitikko, joka tuomittiin vuonna 1952 näytösoikeudenkäynnissä. Siirryttyään myöhemmin asumaan Ranskaan hän kirjoitti kriittisen muistelmateoksen "Tunnustus", jonka pohjalta tehtiin vuonna 1970 samanniminen elokuva. Hänen puolisonsa oli ranskalainen kommunisti Lise London.


title: Artur London

text: London liittyi Tšekkoslovakian kommunistiseen puolueeseen jo 14-vuotiaana. Hän osallistui vapaaehtoisena Espanjan sisällissotaan kansainvälisten prikaatien joukoissa. Toisen maailmansodan aikana hän toimi Ranskan vastarintaliikkeessä vuosina 1940–1942, kunnes saksalaiset vangitsivat hänet. Hän joutui sen jälkeen olemaan sodan loppuun saakka Mauthausenin keskitysleirillä. Sodan jälkeen London oleskeli pari vuotta Ranskassa ja jonkin aikaa myös Sveitsissä hoidattamassa tuberkuloosiaan. Hän palasi synnyinmaahansa Tšekkoslovakiaan kommunistien otettua siellä vallan ja vuonna 1949 hänet nimitettiin ulkoministeriön alivaltiosihteeriksi.


title: Artur London

text: Londonista oli yksi syytetyistä niin sanotussa Slánský-oikeudenkäynnissä, jossa entistä puoluesihteeriä Rudolf Slánskýa ja useita muita korkea-arvoisia puoluejohtajia syytettiin vakoilusta. Puhdistuksen kohteena olivat varsinkin juutalaiset ja entiset kansainvälisten prikaatien taistelijat puolueen johtopaikoilla. London pidätettiin tammikuussa 1951 ja häntä pidettiin vankina Unkarissa. Oikeudenkäynti neljäätoista syytettyä vastaan käynnistyi marraskuussa 1952. Slánskýa, Londonia ja useita muita syytettiin heidän juutalaisen syntyperänsä perusteella sionistisiksi vihollisen agenteiksi. Kuulusteluissa harjoitetun kidutuksen vuoksi kaikki syytetyt tunnustivat. London sai elinkautisen vankeustuomion. Hänet kuitenkin armahdettiin destalinisaation yhteydessä vuonna 1956 ja myöhemmin myös rehabilitoitiin.


title: Artur London

text: London jätti Tšekkoslovakian vuonna 1963 ja asettui lopullisesti Ranskaan. Yhdessä vaimonsa Lisen kanssa hän kirjoitti vuonna 1968 julkaistun muistelmateoksen "Tunnustus" ("L’Aveu"), joka kertoi hänen oikeudenkäynnistään. Kreikkalaissyntyinen ohjaaja Costa-Gavras teki kirjan pohjalta vuonna 1970 elokuvan "Tunnustus". Elokuvassa Artur Londonia näyttelee Yves Montand ja Lise Londonia Simone Signoret.


title: Amber Valley

text: Amber Valley on Englannin kunta, joka sijaitsee maan keskiosassa Itä-Midlandsin hallintoalueella Derbyshiressä. Kunnan asukasluku on 123 942.


title: Amber Valley

text: Codnorin linnanrauniot sijaitsevat Amber Valleyssä. Amber Valleyn kunta on perustettu vuonna 1974 yhdistämällä Alfreton, Belper, Heanor, Ripleyn maalaiskunta ja Belperin maalaiskunta. Nimensä uusi kunta sai sen läpi virtaavasta Amberjoesta.


title: Tehvandi suusahüppemäed

text: Tehvandi K90 suusahüppemägi on hyppyrimäki Tehvandi spordikeskuksessa Otepäässä Virossa. Tehvandi K70 suusahüppemägi purettiin nykyisen K90-mäen vierestä vuonna 2008.


title: Tehvandi suusahüppemäed

text: Ensimmäinen hyppyrimäki Otepäähän avattiin tammikuussa 1938 Apteekrimäelle. Tehvandin ensimmäinen hyppyrimäki, Tehvandi K70 suusahüppemägi, avattiin 14. tammikuuta 1968 ja vuosina 1993–1994 se rekonstruoitiin kokonaan samalle paikalle. Hyppyrimäessä harjoittelivat pääasiassa virolaiset mäkihyppääjät. Vuonna 2001 alettiin suunnitella normaalimäen rakentamista, jotta kansainväliset kilpailut olisivat mahdollisia.


title: Tehvandi suusahüppemäed

text: Tehvandi K90 suusahüppemägin rahoitus saatiin koottua vuonna 2006 ja saman vuoden kesäkuussa aloitettiin sen rakennustyöt. Rakennustyöt valmistuivat lokakuussa 2007 ja avajaisia vietettiin 18. tammikuuta 2008. Normaalimäessä on keraaminen latu-ura, muovitus, valaistus, lumetusjärjestelmä sekä 33 metriä korkea kiipeilyseinä. Normaalimäen valmistuttua K70-mäki purettiin sen huonon kunnon takia.


title: Tehvandi suusahüppemäed

text: Otepäässä järjestettiin hiihdon nuorten MM-kilpailut 2011. Kesällä 2017 HS-piste siirrettiin 100 metristä 97 metriin. Otepäässä järjestettiin ensimmäistä kertaa yhdistetyn maailmancupin ja naisten yhdistetyn Continental Cupin osakilpailut loppiaisviikonloppuna 2019. Myös vuotta aiemmin oli tarkoitus järjestää kyseiset kilpailut, mutta silloin ne jouduttiin perumaan lumen puutteen takia, naisille Continental Cupin kilpailut olisivat olleet kautta aikain ensimmäiset.


title: Tehvandi suusahüppemäed

text: Mäkihypyn nuorten maailmanmestaruuden vuonna 2011 voitti bulgarialainen Vladimir Zografski, naisten kilpailun voitti ranskalainen Coline Mattel ja joukkuekilpailun voitti Itävalta joukkueella Markus Schiffner, Michael Hayböck, Stefan Kraft ja Thomas Lackner.


title: Tehvandi suusahüppemäed

text:
Mäkiennätyksen 102,0 metriä on hypännyt Artti Aigro.
Naisten mäkiennätyksen 99,0 metriä on hypännyt Yūki Itō, epävirallisen mäkiennätyksen 101,5 metriä on hypännyt Sara Takanashi.
Kesämäkiennätyksen 102,5 metriä on hypännyt Artti Aigro.
Mäkiennätyksen 78,5 metriä on hypännyt Sergei Ponda.


title: Traitšo Kostov

text: Traitšo Kostov Džunev (; 17. kesäkuuta 1897 Sofia – 16. joulukuuta 1949 Sofia) oli bulgarialainen kommunistipoliitikko, joka tuomittiin vuonna 1949 näytösoikeudenkäynnissä kuolemaan ja teloitettiin.


title: Traitšo Kostov

text:
Kostov työskenteli nuoruudessaan muun muassa Bulgarian kansalliskokouksen pikakirjoittajana ja oli mukana kommunistien toiminnassa 1920-luvulta alkaen. Hän oleskeli Neuvostoliitossa vuosina 1929–1931, 1932–1935 ja 1936–1938, ja työskenteli Kommunistisessa internationaalissa. Hänet valittiin Bulgarian kommunistisen puolueen politbyroohon vuonna 1936. Toisen maailmansodan aikana hän toimi maan alla, kunnes jäi kiinni vuonna 1942. Hän vältti täpärästi kuolemantuomion, minkä myöhemmin väitettiin johtuneen hänen maan salaisen poliisin kanssa tekemästään sopimuksesta. Kommunistien noustua Bulgariassa valtaan sodan jälkeen Kostovin on sanottu olleen korkeimmillaan kolmanneksi vaikutusvaltaisin henkilö puolueen hierarkiassa. Hän toimi helmikuusta 1945 joulukuuhun 1948 puolueen keskuskomitean sihteerinä ja oli Bulgarian varapääministerinä maaliskuusta 1946 maaliskuuhun 1949.
Kannattaessaan Bulgarian itsenäistä talouspolitiikkaa Kostovin katsottiin olleen mielipiteissään liian lähellä Jugoslavian johtaja Josip Broz Titoa, jonka Neuvostoliitto tuomitsi vuonna 1948. Kostov syrjäytettiin ”titolaisiin” kohdistuneen puhdistuksen alkaessa tammikuussa 1949. Näytösoikeudenkäynti häntä vastaan käynnistyi 7. joulukuuta 1949. Kostovia syytettiin osallisuudesta Jugoslaviasta käsin johdettuun ”operaatio Kostoviin”, johon sisältyi vakoilua länsivaltojen hyväksi ja jonka tavoitteena oli kansandemokratian kumoaminen. Hankkeen väitettiin kytkeytyneen ministeri Laszlo Rajkin Unkarissa johtamaan vastaavaan operaatioon. Kostov oli taipunut itsekritiikkiin puoluekokouksessa, mutta julistautui oikeudenkäynnissään syyttömäksi. Hänet tuomittiin kuolemaan ja teloitettiin hirttämällä joulukuussa 1949. Oikeudenkäynnin kymmenen muuta syytettyä tuomittiin pelkästään vankeuteen.


title: Traitšo Kostov

text: Kostov rehabilitoitiin osittain vuonna 1956 ja kokonaan joulukuussa 1989.


title: Altain tasavalta Turkvision laulukilpailussa

text: Altain tasavalta on osallistunut Turkvision laulukilpailuun kerran, vuonna 2013.


text: Altain tasavalta osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Altain tasavallassa järjestettiin valintakilpailu 21. marraskuuta. Siellä sitä edustamaan valittiin Artur Marlujokov. 5. joulukuuta kerrottiin, että edustuskappale on ”"Altayym Menin"” (Алтайым Менин).


text: Marlujokov pääsi semifinaalista jatkoon ja sijoittui finaalissa viidenneksi 189 pisteellä.


text: Heinäkuussa 2014 tiedotettiin, että Altain tasavalta osallistuu myös vuoden 2014 kilpailuun. Syyskuussa 2014 julkaistulla päivitetyllä osallistujalistalla Altai ei kuitenkaan enää ollut mukana, eikä osallistunut itse kilpailuun. Syytä tälle ei kerrottu.


title: Gaujan kansallispuisto

text: Gaujan kansallispuisto on latvialainen vuonna 1973 perustettu suojelualue, joka sijaitsee Gaujajoen varressa. Puisto sijaitsee Valmieran ja Siguldan välisellä alueella, ja se on 917,5 neliökilometrin laajuinen. Puistossa on sekä suojeltavia luontoalueita että kulttuuriympäristöjä, joista tunnetuin on Turaidan linna. Alue on Latvian vanhin kansallispuisto. Puiston opastuskeskus toimii Siguldassa.


title: Gaujan kansallispuisto

text: Puiston jokilaakso on jylhimmillään Siguldassa, missä jokitörmät nousevat jopa 85 metriä joen yläpuolelle. Erityinen puiston visuaalinen tunnus on devonikaudelta peräisin olevat punaiset hiekkakivikalliot. Niitä voi nähdä monin paikoin Gaujan ja sen sivujoen Amatan jokivarsilla. Onkin antoisinta tutustua puistoon joelta käsin esimerkiksi kanootilla, kajakilla tai kumiveneellä. Alue käsittää myös metsäalueita, ja se on vuodesta 2004 kuulunut Natura 2000 -suojeluohjelmaan.


title: Gaujan kansallispuisto

text: Puiston alueella on yli 500 historiallista tai arkkitehtoonista nähtävyyttä, esimerkiksi Ungurmuižan kartano, hansakaupunkina toiminut Straupen kylä sekä monet kirkot ja myllyt. Kulttuurikohteet ovat lyhyiden kävelymatkojen päässä joelta.


title: Gaujan kansallispuisto

text: Koko puiston läpi kulkeminen Valmierasta Siguldaan on Gaujajokea (Koivajokea) pitkin 90 kilometrin matka, mutta aloituspaikkaa muuttamalla matkaa voi lyhentää tai pidentää. Gaujajoen virtaus on melojalle melko nopeaa, mutta siinä ei ole vaikeita koskiosuuksia. Gaujan sivujoki Amata on koskiensa takia melojalle selvästi vaativampi, varsinkin kevättulvien aikaan. Retkeilijöitä varten on kanoottivuokraamoja, nuotiopaikkoja ja leirintäalueita.


title: Gaujan kansallispuisto

text: Puistossa harrastetaan myös pyöräretkeilyä. Reitin runkona on Valmierasta Cēsisin kautta Siguldaan kulkeva osa LatEst-pyöräreitistä. Koko reitti ulottuu Etelä-Viroon saakka, ja sen varrella on paljon kulttuurikohteita ja majoituspaikkoja.


title: Karhulampi (Ikaalinen)

text: Karhulampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Karhulampi on osa Röyhiönjärven-Iso Karppajärven valuma-aluetta.


title: Karhulampi (Ikaalinen)

text: Lampi on 150 metriä pitkä, 100 metriä leveä ja sen pinta-ala on 1,7 hehtaaria. Se sijaitsee metsämaastossa suon reunassa. Siihen laskeekin seitsemän suo-ojaa ympäröiviltä soilta. Lammen laskuoja lähtee sen lounaiskulmasta ja virtaa 400 metriä alas Iso Karppajärven Myllylahteen. Rantaviivan pituus on 550 metriä. Rannan tuntumaan on rakennettu vain yksi loma-asunto ja lammelle johtaa yksi metsäpolku. Lammen läheisyyteen pääseen Saukonperän suunnasta tulevalta tieltä.


title: Azerbaidžan Turkvision laulukilpailussa

text: Azerbaidžan osallistui Turkvision laulukilpailuun ensimmäisen kerran vuonna 2013, jolloin se sai myös ensimmäisen voittonsa.


title: Azerbaidžan Turkvision laulukilpailussa

text: Azerbaidžan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. TV-yhtiö Azad Azerbaijan TV (ATV) järjesti "Türkvizyon Milli Seçim Turu" -karsinnan, jonka finaali pidettiin 23. marraskuuta.


title: Azerbaidžan Turkvision laulukilpailussa

text: Karsinnan voitti Farid Hasanov. Hän ei osallistunut kilpailuun voittokappaleellaan, vaan edustuskappaleeksi vaihdettiin ”Yaşa”. Hasanov voitti sillä kilpailun keräten 210 pistettä.


title: Azerbaidžan Turkvision laulukilpailussa

text: Toukokuussa 2014 kerrottiin, että Azerbaidžan osallistuu myös vuoden 2014 kilpailuun. ATV muutti karsintajärjestelmää edellisvuodesta: erillisen karsinnan sijaan kilpailuun lähtijä valittiin "Azerbaycan'ın Sesi" (Azerbaidžanin "The Voice") -kilpailulla. 21. syyskuuta pidetyn finaalin voitti Elvin Ordubadlı. Finaalin jälkeen hänen edustuskappaleekseen vahvistettiin ”Divlerin yalqizliği”.


title: Azerbaidžan Turkvision laulukilpailussa

text: Azerbaidžan sijoittui semifinaalissa alun perin sijalle 14, vain kahden pisteen päähän finaalipaikasta. Kävi kuitenkin ilmi, että Turkmenistanille annetut pisteet oli laskettu väärin, ja pisteiden korjaamisen jälkeen päätettiin semifinaalin 15 parasta päästää finaaliin. Finaalissa Azerbaidžan sai 177 pistettä ja sijoittui yhdeksänneksi.


title: Azerbaidžan Turkvision laulukilpailussa

text: Vuoden 2015 kilpailussa Azerbaidžania edusti Mehman Tağiyev kappaleella ”İstanbul”. Finaalissa Tağiyev sai 155 pistettä ja sijoittui seitsemänneksi.


title: Neighborhood unit

text: Neighborhood unit on yhdysvaltalaisen Clarence A. Perryn 1900-luvun alkupuolella esittelemä kaupunkisuunnittelumalli, joka vaikutti epäsuorasti Suomessa 1940-luvulla lähiöaatteen muodostumiseen. Riitta Hurme on kääntänyt termin "kaupunkilähiöksi", Anneli Junton käännöksiä ovat naapurustoyksikkö ja naapuruusyksikkö.


title: Neighborhood unit

text: Perryn konseptin taustalla vaikuttivat sosiologinen kaupunkitutkimus sekä Chicagossa järjestetty suunnittelukilpailu, jossa kiinnitettiin huomiota asuinalueiden integroitumiseen kaupunkiin sekä niiden palveluiden järjestämiseen. Perry esitteli lähiöideansa virallisesti vuonna 1929 artikkelissaan "The Neighborhood Unit", joka julkaistiin New Yorkin aluesuunnitteluun liittyvässä monografiassa. Idean olennainen sisältö avattiin jo kirjoituksen alaotsikossa: ”suunnitelma perheiden yhteisön järjestelemiseksi” (). Perryn ajatuksena oli estää anonyymin massayhteiskunnan muodostuminen jäsentämällä kaupunki toiminnallisiksi yksiköiksi, joiden väestörakenne olisi homogeeninen. Perry halusi ympäristön olevan yksilön kodin laajentuma.


title: Neighborhood unit

text: Perryn mukaan lähiön koon tuli perustua ala-asteen oppilasmäärään. Pinta-ala oli riippuvainen asukastiheydestä. Lähiön tuli rajautua joka sivulta katuihin, jotka mahdollisivat ohikulun. Lisäksi lähiössä tuli olla virkistysalueita ja keskustasta etäämpänä kaupallisia palveluita. Instituutioiden, kuten koulun, tuli sijaita keskeisellä paikalla. Katuverkon tehtävänä oli palvella ensisijaisesti lähiön sisäistä liikennettä ja tehdä läpikulusta hankalaa. Työpaikkoja ei lähiöön tulisi luoda omaa palveluntarvetta enempää. Perryn lähiö kiinnittyi olemassaolevaan kaupunkirakenteeseen kiinteästi, ja sen suositeltu asukasmäärä oli 5 000–6 000 ja pinta-ala noin 65 hehtaaria.


title: Neighborhood unit

text: Suomeen lähiöaatteen tuonut Otto-Iivari Meurman ei "Asemakaavaoppia" (1947) kirjoittaessaan tuntenut Perryn kirjoituksia, mutta Perryn vaikutus on Riitta Hurmeen mukaan kulkeutunut Meurmanin ajatuksiin epäsuorasti. Perryn ajatusten vaikuttamina rakennettiin muun muassa Radburn, jonka Meurman mainitsee kirjassaan esimerkkinä "uusimmista puutarhakaupungeista", ja myös Heikki von Hertzen viittaa siihen (välitettynä Lewis Mumfordilta) kirjassaan "Koti vaiko kasarmi lapsillemme" (1946).


title: Haaralampi (Ikaalinen)

text: Haaralampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Haaralampi on osa Röyhiönjärven-Iso Karppajärven valuma-aluetta.


title: Haaralampi (Ikaalinen)

text: Lampi on 280 metriä pitkä, 250 metriä leveä ja sen pinta-ala on 2,9 hehtaaria. Lammen muoto on kuin risti, joten lahdelmia voidaan pitää haaran osina. Se sijaitsee suomaastossa ja siksi siihen laskee ymäristöstä seitsemän suo-ojaa. Laskuoja lähtee pohjoislahdesta ja kiertää 1,3 kilometriä Paakkulannevan suo-ojien kautta laskien lopulta Karhulampeen. Rantaviivan pituus on 800 metriä. Karpanperältä lähtevän metsäautotien päässä on kolme haaraa, jotka vievät lammelle. Niistä kahden päässä sijaitsee vapaa-ajan asunnot.


title: Kaspars Bērziņš

text: Kaspars Bērziņš (s. 25. elokuuta 1985 Ogre, Latvian SNT, Neuvostoliitto) on latvialainen koripalloilija.


title: Kaspars Bērziņš

text: Bērziņš on pelannut urallaan Latviassa, Espanjassa ja Venäjällä. Hän voitti Latvian mestaruuden vuosina 2008, 2011, 2012 ja 2013 sekä Espanjan cupin vuonna 2005. Vuonna 2008 hän voitti latvialaisessa Barons LMT:ssä FIBA EuroCupin (EuroChallenge) mestaruuden.


title: Kaspars Bērziņš

text: Latvian miesten maajoukkueessa Bērziņš sijoittui EM-kilpailuissa 11:nneksi vuonna 2013 ja kahdeksanneksi vuonna 2015.


title: Mindaugas Timinskas

text: Mindaugas Timinskas (s. 28. maaliskuuta 1974 Šilutė, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti.


title: Mindaugas Timinskas

text: Timinskas pelasi muun muassa Liettuassa ja Espanjassa ja voitti useita Liettuan mestaruuksia.


title: Mindaugas Timinskas

text: Timinskas kuului Liettuan maajoukkueeseen sen voittaessa olympiapronssia Sydneyssä 2000 ja EM-hopeaa Kreikassa 1995. Hän kilpaili Liettuan joukkueessa myös vuosien 1997 ja 2001 EM-kilpailuissa.


title: Gvidonas Markevičius

text: Gvidonas Markevičius (s. 3. tammikuuta 1969 Šakiai, Liettuan SNT, Neuvostoliitto) on liettualainen kilpauransa päättänyt koripalloilija.


title: Gvidonas Markevičius

text: Markevičius pelasi muun muassa Liettuassa ja Puolassa.


title: Gvidonas Markevičius

text: Markevičius kuului Liettuan maajoukkueeseen sen saavuttaessa EM-hopeaa Kreikassa 1995.


title: Kaikki kuvaa

text: Kaikki kuvaa on suomalainen elokuvakasvatuksen hankekokonaisuus. "Kaikki kuvaa" -nimeä kantaville hankkeille yhteistä on aiheen lisäksi muoto: laadukkaiden audiovisuaalisten materiaalien helppo saavutettavuus verkossa. Materiaalit tuottaa ja toimintaa kehittää helsinkiläinen tuotantoyhtiö Amazement.


title: Kaikki kuvaa

text: Kaikkikuvaa.fi on erityisesti kouluikäisille suunnattu elokuvakasvatussivusto, joka opastaa oman elokuvan tekemisessä alusta loppuun. Sivuston oppimateriaali on suoraan lapsille suunnattua ja kokonaan audiovisuaalista. Se koostuu elokuvan eri osa-alueita käsittelevistä videotutoriaaleista. Juontajina sivustolla toimivat Emppu ja Patse (Emilia Tuovila ja Panu Tuomikko). Opetus- ja kulttuuriministeriön rahoittama sivusto avattiin tammikuussa 2013.


title: Kaikki kuvaa

text: Kaikki kuvaa EDU on varhaiskasvatuksen ja perusopetuksen opettajille suunnattu kamerakynäpedagoginen opettajankoulutushanke. Opetusmenetelmässä videokuvaamista hyödynnetään monipuolisena ajattelun ja oppimisen välineenä 3–6-vuotiaiden varhaiskasvatuksessa sekä peruskoulun kaikkien oppiaineiden tunneilla. Opetushallituksen rahoittaman hankkeen verkkosivustolla on maksuton verkkokurssi. Audiovisuaalinen oppimateriaali koostuu havainnollisista opetuselokuvista.


title: Kaikki kuvaa

text: Tuotantoyhtiö Amazement on järjestänyt vuodesta 2013 lähtien vuosittain Kaikki kuvaa -sivustoon perustuvan samannimisen valtakunnallisen elokuvakilpailun. 8-15-vuotiaille suunnatussa lyhytelokuvakilpailussa mitellään useissa eri kilpasarjoissa. Vuonna 2016 kilpailuun lisättiin oma kilpasarja myös 16–19-vuotiaille.


title: Kaikki kuvaa

text: Ensimmäinen Kaikki kuvaa -kilpailu järjestettiin keväällä 2013. Kilpailuun ilmoitettiin 88 kilpailuaikana 7.1. - 8.2.2013 toteutettua elokuvaa. Kilpailussa oli vain yksi yleinen kilpailusarja, jossa jaettiin kaksi kultaista, hopeista, ja pronssista palkintoa. Kultaisen palkinnon voittivat "World Kitchen Productions" -ryhmän elokuva "Kiinalaisessa keittiössä" ja "Team Alfa" -ryhmän elokuva "Uni". Tuomaristossa olivat Mari Rantasila, Taneli Mustonen ja Freja Teijonsalo. Finalistit keräsivät yli 60 000 katsojaa MTV Katsomo -palvelussa.


title: Kaikki kuvaa

text: Toinen Kaikki kuvaa -kilpailu järjestettiin keväällä 2014. Kilpailuun ilmoitettiin noin 40 kilpailuaikana 13.1. - 28.2.2014 toteutettua elokuvaa. Kilpailussa oli neljä kilpasarjaa. Fiktiosarjan voitti "Takeoff Team" -ryhmän elokuva "Lukossa", musiikkivideosarjan "Lisena Films" -ryhmän elokuva "Älä mee", dokumenttisarjan "Rovaniemen mediakerho"n elokuva "Kun liikuntatunti perutaan" ja harrastevideosarjan "T&C Productions" -ryhmän elokuva "TC 1.1 Living the Dream". Pääyhteistyökumppani Syöpäjärjestöjen erikoissarjan "Nolot nuuskavideot" voitti "Cam Directions" -ryhmän elokuva "An Apple a Day Keeps the Doctor Away". Tuomaristossa olivat Molly Rosenström, Freja Teijonsalo, Aleksi Delikouras, Sanna Silvennoinen ja Liina Sipilä.


title: Kaikki kuvaa

text: Kolmas Kaikki kuvaa -kilpailu järjestettiin keväällä 2015 yhdessä Yleisradion kanssa. Kilpailuun ilmoitettiin yli 280 kilpailuaikana 2.2. - 25.3.2015 toteutettua elokuvaa. Kilpailussa oli viisi pääsarjaa. Fiktiosarjan voitti "Bataatti Films" -ryhmän elokuva "Yksinäiset", dokumenttisarjan "Seikkailevat serkukset" -ryhmän elokuva "Kadonneiden pipojen arvoitus", harrastevideosarjan "Mutakino"-ryhmän elokuva "Our Way", animaatiosarjan "Kiana"-ryhmän elokuva "Superkarkki" ja musiikkivideosarjan "Kittikset"-ryhmän elokuva "Lapsi on lapsi (L.O.L.)", joka voitti myös yleisöäänestyksen. Lisäksi pääyhteistyökumppani Hengitysliiton erikoissarjan "Haista home" voitti "Putaan koulun ilmaisutaito" -ryhmän elokuva "Haista home".


title: Kaikki kuvaa

text: Kilpailu huipentui Kaikki kuvaa -palkintogaalaan, joka esitettiin televisiossa Yle TV2:lla 2.5.2015. Tuomaristossa sarjojen puheenjohtajina toimivat Johanna Vuoksenmaa ja Ilona Huhta (fiktio), Susanna Helke (dokumentti), Tuuli (musiikkivideo), Aino-Kaisa Saarinen (harrastevideo) ja Melissa Kaivo (animaatio), jotka palkitsivat sarjojen voittajat gaalassa. Kilpailuelokuvia esitettiin Yle TV2:n Galaxi-ohjelmassa lauantaiaamuisin aina vuoden 2015 loppuun asti.


title: Kaikki kuvaa

text: Neljäs Kaikki kuvaa -kilpailu järjestettiin keväällä 2016 yhdessä Yleisradion kanssa. Kilpailuun ilmoitettiin 250 kilpailuaikana 1.2. - 31.3.2016 toteutettua elokuvaa. Kilpailussa oli viisi pääsarjaa (fiktio, dokumentti, musiikkivideo, harrastevideo ja animaatio). Kilpailun pääyhteistyökumppanina toimi Syöpäjärjestöt, jonka sponsoroiman erikoissarjan "tuPAKKO?" myötä kilpailu avautui ensimmäisen kerran myös 16-19 -vuotiaille. Kilpailun fiktiosarjan sekä yleisöäänestyksen voitti "Sammalselän vitoset" -ryhmän elokuva "Reppu", dokumenttisarjan "TiPi Studio" -ryhmän elokuva "Mikä tekee tamperelaiset onnellisiksi?", musiikkivideosarjan "Niki Films" -ryhmän elokuva "Stindemi - Yheksän elämää", harrastevideosarjan "KHT Kesäaurinko Team" -ryhmän elokuva "Keppihevonen" ja animaatiosarjan "Yläasteen animoijat" -ryhmän elokuva "Ala-asteen aatelisto". Lisäksi pääyhteistyökumppani Syöpäjärjestöjen erikoissarjan "tuPAKKO?" voitti "Team Tekotaiteellisuus" -ryhmän elokuva "Koukussa".


title: Kaikki kuvaa

text: Kilpailu huipentui Kaikki kuvaa -palkintogaalaan, joka esitettiin televisiossa Yle TV2:lla 22.5.2016. Tuomaristossa sarjojen puheenjohtajina toimivat Joonas Nordman (fiktio), Jouko Aaltonen (dokumentti), Evelina (musiikkivideo), Väinö Mehtola ja Toni Mustikka (harrastevideo) sekä Kari Juusonen (animaatio), jotka palkitsivat sarjojen voittajat gaalassa. Kilpailuelokuvia esitetään Yle TV2:n Galaxi-ohjelmassa sunnuntaiaamuisin aina vuoden 2016 loppuun asti.


title: Kaikki kuvaa

text: Viides Kaikki kuvaa -kilpailu järjestettiin keväällä 2017. Kilpailuun ilmoitettiin 236 kilpailuaikana 1.2. – 31.3.2017 toteutettua elokuvaa. Kilpailussa on viisi pääsarjaa (fiktio, dokumentti, musiikkivideo, harrastevideo ja animaatio) 8–15-vuotiaille. Kilpailun pääyhteistyökumppanina toimii Kehitysvammaliitto, jonka sponsoroima erikoissarja "Mitä välii?" on suunnattu 8–19-vuotiaille. Kaikki kuvaa -kilpailu 2017 on osa Suomen itsenäisyyden juhlavuoden virallista Suomi100-ohjelmaa ja sen suojelijana toimii tasavallan presidentti Sauli Niinistö.


title: Kaikki kuvaa

text: Kilpailun fiktiosarjan voitti "The Silk Umbrella" -ryhmän elokuva "Uusi tyttö kaupungissa", dokumenttisarjan "Suvaitsevaiden" -ryhmän elokuva "Kehä3", musiikkivideosarjan "Jousenkaaren koulun ekoraati" -ryhmän elokuva "Mehän sun tyhmyydestä kärsitään", harrastevideosarjan "Shredders" -ryhmän elokuva "Kaikki laskee" ja animaatiosarjan "Animonnit" -ryhmän elokuva "True Colours". Lisäksi pääyhteistyökumppani Kehitysvammaliiton erikoissarjan "Mitä välii?" voitti "California OUTATIME" -ryhmän elokuva "Tavallista elämää".


title: Kaikki kuvaa

text: Kilpailu huipentui Kaikki kuvaa -palkintogaalaan, joka järjestettiin Helsingissä elokuvateatteri Orionissa 13.5.2017. Tuomaristossa sarjojen puheenjohtajina toimivat Tommi Korpela (fiktio), Jussi Rautaniemi (dokumentti), Felix Zenger (musiikkivideo), Justimusfilms (harrastevideo) ja Ami Lindholm (animaatio), jotka palkitsevat sarjojen voittajat gaalassa.


title: Kaikki kuvaa

text: Kuudes Kaikki kuvaa -kilpailu järjestettiin keväällä 2018. Kilpailuun ilmoitettiin 254 kilpailuaikana 1.2. – 29.3.2018 toteutettua elokuvaa. Kilpailussa oli neljä pääsarjaa (fiktio, dokumentti, yhdistetty musa- ja harrastevideo sekä animaatio) 8–15-vuotiaille. Lisäksi kilpailussa oli avoin, 16–19-vuotiaille suunnattu nuorisosarja. Kilpailun pääteema oli "ystävyys".


title: Kaikki kuvaa

text: Kilpailun fiktiosarjan voitti "Oma-teatteri" -ryhmän elokuva "Yksinäinen Albert", dokumenttisarjan "Powerpuff Girls" -ryhmän elokuva "Ystävyyden kaava", musa- ja harrastevideosarjan "EICO Productions" -ryhmän elokuva "Neoteric: A Lone Cardist" ja animaatiosarjan "Kokkilan Studio" -ryhmän elokuva "Ystävyyden keinu". Lisäksi nuorisosarjan voitti "Les déchaussés" -ryhmän elokuva "POST-IT".


title: Kaikki kuvaa

text: Kilpailu huipentui 19.5.2018 Helsingissä elokuvateatteri Orionissa järjestettyyn palkintogaalaan, jossa tuomaristo palkitsi kilpailun parhaat elokuvat. Tuomaristossa sarjojen puheenjohtajina toimivat Krista Kosonen (fiktio), Mia Halme (dokumentti), Hydraulic Press Channel (harraste- ja musavideo) ja Kari Juusonen (animaatio). Nuorisosarjaa tuomaroivat Kaikki kuvaa -sivuston juontajat Emilia Tuovila ja Panu Tuomikko.


title: Kaikki kuvaa

text: Vuodesta 2015 lähtien tuotantoyhtiö Amazement on järjestänyt myös valtakunnallisia Kaikki kuvaa -elokuvatyöpajoja lapsille ja nuorille. Syksyllä 2015 toteutettiin yhdessä Yleisradion kanssa opetus- ja kulttuuriministeriön rahoittama "Kaikki kuvaa -työpajat 2015-16 -hanke", jossa 8-15 -vuotiaat tekivät ammattilaisohjauksessa elokuvia kymmenellä pienpaikkakunnalla ympäri Suomen. Paikkakunnat olivat Pöytyä, Akaa, Leppävirta, Iisalmi, Lapua, Eurajoki, Kannonkoski, Varkaus, Karesuvanto ja Rauma. Valmistuneita elokuvia esitettiin Yle TV2:n Galaxi Play -ohjelmassa keväällä 2016. Sittemmin työpajaelokuvia on julkaistu Kaikki kuvaa -sivustolla.


title: Rāznan kansallispuisto

text: Rāznan kansallispuisto () on latvialainen vuonna 2007 perustettu suojelualue, joka sijaitsee maan itäosan järvialueella Latgalliassa, Rēzeknen kaupungin eteläpuolella. Puisto on 596,15 neliökilometrin laajuinen.


title: Rāznan kansallispuisto

text: Kansallispuiston keskeisin osa on Rāznajärvi, joka on Latvian toiseksi suurin järvi (57,56 km²). Järven pääallas on saareton. Sen etelä- ja itärannat ovat hiekkarantojen ansiosta sopivia virkistyskäyttöön, mutta pohjois- ja länsirannat ovat mutaisia. Lisäksi puistoon sisältyy metsä- ja ruohikkoalueita. Järven itärannalla on majoituspalveluja ja sinne on bussiyhteydet Rēzeknestä. Pyöräily on yksi vaihtoehto tutustua alueeseen.


title: Līgatnen kunta

text: Līgatne on paperiteollisuuden varassa kasvanut yhdyskunta Gaujajoen varressa Latvian keskiosassa. Vuoden 2009 hallintouudistuksessa siitä muodostettiin itsenäinen kunta. Nykyisin Līgatne tarkoittaa siis sekä kuntaa että sen keskustaa. Paikkakunnan paperitehdas perustettiin vuonna 1815 ja silloin sai alkunsa myös alueen asutus. Tehdas työllistää nykyisin noin 140 henkeä.


title: Līgatnen kunta

text: Līgatnen kuntoutuskeskuksen alla on aikanaan salainen 2 000 neliömetrin kokoinen bunkkeri. Se oli tehty kylmän sodan aikana Latvian neuvostotasavallan johtohenkilöiden turvaksi sodan varalta. Bunkkeriin järjestetään turistikierroksia.


title: Māris Bružiks

text: Māris Bružiks (s. 25. elokuuta 1962 Pļaviņas, Aizkrauklen piiri) on latvialainen kolmiloikkaaja, joka aktiiviurallaan edusti myös Neuvostoliittoa. Hän on pituudeltaan 187 cm ja hän edusti Aizkraukles Vārpa -seuraa.


title: Māris Bružiks

text: Bružiks voitti sisäratojen Euroopan-mestaruuden Madridissa 1986 sisäratojen maailmanennätystuloksella 17,54 m. Hän sai samana vuonna hopeaa Stuttgartin EM-kilpailuissa tuloksella 17,33. Hän sijoittui seitsemänneksi MM-hallikilpailuissa Indianapolisissa 1987 ja sai samana vuonna pronssia universiadeissa tuloksella 16,90.


title: Māris Bružiks

text: Bružiks sijoittui 1992 neljänneksi Genovan EM-hallikilpailuissa, kymmenenneksi Barcelonan olympialaisissa ja neljänneksi Havannan maailmancupissa. Hän sai hopeaa sisäratojen MM-kilpailuissa Torontossa 1993 tuloksella 17,36, mutta karsiutui loppukilpailusta Stuttgartin MM-kilpailuissa.


title: Māris Bružiks

text: Bružiks sijoittui kuudenneksi Pariisin EM-hallikilpailuissa 1994. Hän sai samana vuonna pronssia Helsingin EM-kilpailuissa tuloksella 17,20 ja oli viides GP-finaalissa. Hän sijoittui kymmenenneksi Göteborgin MM-kilpailuissa 1995.